Download "Puolueiden kansainvälinen demokratiayhteistyö (DEMO) ry:n toimintakertomus 2010"\n1 Puolueiden kansainvälinen demokratiayhteistyö (DEMO) ry:n toimintakertomus 2010 Demon toiminnan, roolin ja päämäärien esittely Demo on aatteellisesti, puoluepoliittisesti ja uskonnollisesti sitoutumaton suomalaisten eduskuntapuolueiden yhteistyöjärjestö, joka toimii moniarvoisen demokratian edistämiseksi. Se tukee Suomen kehityspoliittisia tavoitteita toteuttamalla suomalaisten puolueiden ja kehitysmaiden poliittisten liikkeiden välisiä yhteistyöhankkeita. Demo perustaa toimintansa hallituksen periaatepäätökselle vuodelta Tämän mukaan ihmisoikeuksien kunnioittaminen, sukupuolten välisen ja yhteiskunnallisen tasa-arvon sekä demokratian edistäminen ovat välttämätön edellytys kehitykselle ja kehitysmaiden parlamenttien ja puoluejärjestelmän toimintaedellytysten parantaminen luo pohjaa demokratian kehittymiselle ja vakiintumiselle. Demolle on luotu kolmivuotisstrategia vuosille Demon strategian mukaan yksi sen päätavoitteista on edistää moniarvoista demokratiaa kohdemaissa. Edustuksellinen demokratia ei voi toimia ilman toimintakykyisiä ja vastuullisia puolueita ja siksi demokratian tukemiseksi tarvitaankin puolueiden omaa kokemusta ja asiantuntemusta sekä niiden kapasiteetin vahvistamista. Puolueiden välinen vuoropuhelu ja koulutusohjelmat, jotka tarjoavat mahdollisuuksia molemminpuoliseen oppimiseen ja pohjautuvat yhteistyötahojen kanssa yhdessä määritellyille tarpeille, ovat keskeisiä Demon työssä. Taustoiltaan erilaiset puolueiden edustajat tuovat toimintaan oman asiantuntemuksensa ja vertaavat kokemuksiaan niin hyvistä käytännöistä kuin demokratian ongelmistakin. Demo arvostaa puoluerajat ylittävää yhteistyötä, jolla pyritään edistämään osapuolien välistä ymmärrystä sekä rakentavaa ja ketään syrjimätöntä poliittista kulttuuria. Demo pyrkii osaltaan edesauttamaan hyvää hallintoa kannustamalla puolueita monenväliseen dialogiin demokratiakysymyksistä. Demon työ puolueiden parissa pureutuu korruptioon jakamalla kokemuksia hyvistä käytännöistä, kehittämällä toimijoiden kykyä pitää hallintoa vastuullisena sekä lisäämällä poliittisen järjestelmän avoimuutta ja läpinäkyvyyttä kaikilla päätöksenteon tasoilla. Demon työ tukee myös kansalaisten kykyä valvoa julkisten varojen käyttöä, minkä tulee oleellisesti liittyä budjettituen käyttöön. Demon hankkeet suunnitellaan yhteistyössä paikallisten kumppaneiden kanssa ja niiden sisältö syntyy paikallisista tarpeista. Demo pyrkii osaltaan edistämään yhteiskuntarauhaa ja ehkäisemään konflikteja kannustamalla puolueita monenväliseen dialogiin tavoitteena eri näkemysten yhteensovittaminen sekä rakentava ja yhdessä ratkaisuja hakeva poliittinen kulttuuri. Tasa-arvoon ja edustuksellisuuteen kannustetaan painottamalla naisten, nuorten ja erityisryhmien vaikutusmahdollisuuksia. Demokratian toteutuminen edellyttää kaikkien ryhmien osallistumismahdollisuuksia, ja vain aidosti edustukselliset puolueet voivat olla muodostamassa toimivaa monipuoluejärjestelmää. Toimiva monipuoluejärjestelmä edellyttää samoin opposition kykyä tarjota poliittisia vaihtoehtoja sekä valvoa hallituksen toimia. Yhdistettynä riippumattomaan oikeuslaitokseen ja itsenäisiin tiedotusvälineisiin toimiva monipuoluejärjestelmä edistää ihmisoikeuksien toteutumista ja on keino vakaaseen yhteiskuntaan. Vakaus puolestaan on edellytys muulle kehitykselle. 1\n2 Demon toiminta suuntautuu tällä hetkellä kahteen pääkohteeseen: Tansaniassa erityisesti naisten ja Nepalissa nuorison tasa-arvon ja vaikutusmahdollisuuksien edistämiseen. Tämän lisäksi Demo on mukana EU-rahoitteisessa hankkeessa Ghanassa, joka tähtää naiskansanedustajien aseman vahvistamiseen Ghanan vuoden 2012 parlamenttivaaleissa. Demo tarjoaa suomalaisille puolueaktiiveille mahdollisuuden ensikäden kokemuksiin kehitys- ja demokratiakysymyksissä. Puolueiden edustajat ovat avainasemassa Demon ohjelmien kaikissa vaiheissa. Gender-työryhmä, jossa on edustaja kaikista poliittisista naisjärjestöistä sekä NYTKIS ry:stä, on mukana Tansanian ja Ghana ohjelmien suunnittelussa, toimeenpanossa ja seurannassa. Nepalin ohjelmassa poliittiset nuoriso- ja opiskelijajärjestöt ovat muodostaneet vastaavan työryhmän, joka on ollut aktiivisesti mukana toiminnassa sen alusta asti. Työryhmien jäsenet toimivat järjestönsä yhteyshenkilöinä ja jakavat näissä tietoa ohjelmien etenemisestä. On selvää, että suomalaiset eivät ole opettajan roolissa, vaan jakamassa kokemustaan sekä oppimassa itse. Demokratia syntyy aina paikallisista tarpeista ja olosuhteista ja se on maakohtainen prosessi. Demon, kuten muidenkin demokratiatukea tarjoavien toimijoiden, tehtävä on tukea niitä demokratiapyrkimyksiä, joita kussakin maassa esiintyy. Demon osalta tämä ei voi jäädä vain suomalaisten ja kumppanimaiden toimijoiden välisen dialogin varaan. Tärkeää on myös mahdollistaa kumppanimaiden puoluetoimijoiden välistä yhteistyötä, koska vain siten poliittiseen kulttuuriin ja toimintatapoihin voidaan saada kestävää edistystä. Ilman paikallistoiminnan jatkuvuutta Demon työ voi jäädä yksittäisiksi koulutustilaisuuksiksi ja opintomatkoiksi, joiden pysyvä hyöty on kyseenalainen. Demon toisena strategisena tavoitteena on kehityspolitiikkatietoisen ja kehitysyhteistyömyönteisen poliittisen kulttuurin lisääminen Suomessa. Demo jakaa hallituksen, työryhmien ja koulutuksissa mukana olleiden aktiivitoimijoiden kautta tietoa kehitys- ja demokratiakysymyksistä sekä kohdemaiden poliittisesta tilanteesta ja Demon työn edistymisestä puolueille ja niiden erityisjärjestöille. Demo tiedottaa toiminnastaan myös puoluelehtien kautta sekä puolueiden omissa tilaisuuksissa kuten myös valikoiduissa yleisötilaisuuksissa. Puolueiden omistajuuteen, tiedon institutionalisoitumiseen niiden sisällä ja aktiivitoimijoiden joukon jatkuvaan kasvuun panostetaan erityisesti. Demo kannustaa puolueita ja muuta kansalaisyhteiskuntaa rakentavaan kanssakäymiseen kaikessa työssään. Demon kolmas strateginen tavoite on lujittaa rooliaan suomalaisena demokratiatuen asiantuntijana ja vaikuttajana erityisalueenaan puolueiden rooli demokratiakehityksessä. Demo kerää alaan liittyvää tietopankkia ja seuraa alan kehitystä sekä pyrkii tuomaan demokratiakysymyksiä esille kehityspoliittisissa keskusteluissa. Demo järjestää lisäksi demokratiaja kehitysaiheisia koulutusseminaareja Suomessa kutsuen paikalle usein myös ulkomaisia asiantuntijapuhujia. Neljännen strategisen tavoitteen mukaan Demo tuo lisäarvoa eurooppalaiseen demokratiatukeen ja sen kehitykseen sekä oppii muilta toimijoilta. Demo seuraa toimialansa kehitystä ja osallistuu demokratiatukeen ja kehitysyhteistyökysymyksiin liittyvään keskusteluun Suomen lisäksi myös Euroopan tasolla. Se tekee yhteistyötä vertaistoimijoiden kanssa ja vaikuttaa aktiivisesti Euroopan demokratiasäätiössä (European Partnership for Democracy). Demon viides strateginen tavoite on antaa oma panoksensa kansainväliseen demokratiatukeen ja sen kehitykseen sekä oppia muilta toimijoilta. Demo tekee yhteistyötä kansainvälisten alan toimijoiden kanssa (esimerkiksi UNDP, International IDEA ja Carnegie Endowment). 2\n3 Demon kuudentena strategisena tavoitteena on toiminnan johdonmukaisuus ja vakiintuneisuus. Demon toiminta on tällöin hallinnollisesti kestävällä pohjalla ja se on lisäksi hyvin suunniteltua, toimeenpantua ja arvioitua. 1. Moniarvoisen demokratian edistäminen kohdemaissa Strateginen tavoite: Demo antaa oman lisäpanoksen kohdemaan myönteiseen demokratiakehitykseen. Tansania Demon ohjelma Tansaniassa eteni uuden kolmivuotissuunnitelman mukaisesti pyrkien vahvistamaan naisten yhteistyöfoorumin (Tanzania Women s Cross-party Platform T-WCP) toimintaa. Ohjelman painopistealueena oli tukea foorumin vakiinnuttamista ja institutionalisoimista sekä sen puitteissa tehtävää, naisten puoluerajat ylittävää yhteistyötä. Lisäksi jatkettiin paikallistason toimintaa Kyelan piirikunnassa sekä tuettiin ohjelman levittäytymistä uusiin piirikuntiin. Loppuvuodesta 2010 yhteistyöfoorumiin liittyi uusi jäsenjärjestö, kun lokakuun vaalien tuloksena maan parlamenttiin nousi National Convention for Reconstruction and Reform puolue ja sen naisosasto liittyi virallisesti osaksi foorumia. Naisten yhteistyöfoorumi koostuu nyt siis kaikkien kuuden parlamenttipuolueiden naisjärjestöistä tai osastoista (ks. alla) sekä Tansanian parlamentin naisverkostosta (Tanzania Women Parliamentary Group). Naisten yhteistyöfoorumin (Tanzania Women s Cross-Party Platform) jäsenjärjestöjen taustapuolueet: Chama Cha Mapinduzi (Revolutionary State Party CCM) Chama Cha Demokrasia na Maendeleo (Party for Democracy and Progress CHADEMA) Civic United Front (CUF) Tanzania Labour Party (TLP) National Convention for Reconstruction and Reform Mageuzi (NCCR) United Democratic Party (UDP) Yhteistyöfoorumin institutionalisoituminen Alkuvuonna 2010 Tansanian naisten yhteistyöfoorumin toimintamuodon vakiinnuttaminen saavutti merkittävän virstanpylvään kun Tansanian naisten puoluerajat ylittävä yhteistyöfoorumi (Tanzania-Women s Cross-Party Platform) rekisteröityi itsenäiseksi toimijaksi maaliskuussa. Tämän yhteydessä järjestettiin myös laajamittainen lanseeraustilaisuus kansainvälisen naistenpäivän alla 6. maaliskuuta Dar es Salaamissa. Tilaisuuteen osallistui yli 500 naista foorumin perustajajärjestöistä eli Tansanian viiden parlamenttipuolueen naisjärjestöistä sekä parlamentin naisverkostosta. Lanseeraustilaisuuden kunniavieraaksi saapui Tansanian presidentin puoliso Salma Kikwete, joka onnitteli yhteistyöfoorumia historiallisesta aloitteesta. Tilaisuuteen osallistuivat myös Demon hallituksen puheenjohtaja Ulla Karvo, toiminnanjohtaja Sari Varpama ja ohjelmakoordinaattori 3\n4 Tiina Kukkamaa-Bah. Samaan aikaan ajoitetulla delegaatiomatkalla olivat mukana lisäksi Keskustanaisten pääsihteeri Kristiina Ruuskanen ja Demarinaisten tiedotussihteeri Nanna Jussila, jotka edustivat tilaisuudessa Demon gender-työryhmää. Kaiken kaikkiaan foorumin virallinen rekisteröityminen oli äärimmäisen merkittävä saavutus tansanialaisten naispoliitikkojen puoluerajat ylittävälle yhteistyölle, ja sitä edelsi vuosien valmistelu ja ajoittain hyvinkin haasteellinen neuvotteluprosessi. Rekisteröitymisen yhteydessä yhteistyöfoorumille luotiin kaikkien jäsenjärjestöjen edustajista koostuva sihteeristö sekä johtoporras, sitoen näin ohjelman omistajuutta tärkeällä tavalla foorumin omille toimijoille. Foorumin puheenjohtajaksi valittiin rekisteröitymisprosessin loppusuoraa ansioituneesti johtanut yli puoluerajojen arvostusta nauttiva veteraanipoliitikko Anna Abdallah (CCM), ja varapuheenjohtajaksi Chademan parlamentaarikko Susan Lyimo. Foorumin toiminnan vakiintuminen ja vahvistuminen vaatii toki vielä paljon työtä tulevaisuudessa. Siksi tähän panostettiin paljon aikaa ja resursseja vuonna Naisten yhteistyöfoorumi järjesti lukuisia kokouksia säännöllisesti pitkin vuotta (keskimäärin 2-3 kertaa kuukaudessa) tavoitteenaan foorumin työskentelytavoista sopiminen ja niiden tehostaminen sekä toimintasuunnitelmien luominen. Lisäksi loppuvuodesta järjestettiin sihteeristön johdolla laajamittaiset konsultaatiot, joiden seurauksena yhteistyöfoorumin sääntöjä tarkennettiin edelleen. Tässä yhteydessä yhteistyöfoorumi sopi jäsenjärjestöille asetettavasta jäsenmaksusta, mitä voidaan pitää tärkeänä askeleena kohti foorumin itsenäistymistä. Konsultaatioiden avulla yhteistyöfoorumi rakensi ansiokkaasti suhteita myös muihin maan rekisteröityneisiin puolueisiin, pyrkien näin edelleen laajentamaan naispoliitikkojen yhteistyötä. Työ naispoliitikkojen kapasiteetin vahvistamiseksi Vuonna 2010 toteutettiin naispoliitikkojen kapasiteetin vahvistusta pitkälti toimintasuunnitelmien mukaisesti. Koulutusta paikallistasolla kohdennettiin mahdollisille vaalien naisehdokkaille, joista poikkeuksellisen monet valittiinkin puolueiden vaalilistoille. Valtaosa koulutustoiminnasta tapahtui piirikuntatasolla, koska paikallistason toimijoiden koulutustarpeiden katsottiin olevan ensisijaisia vaalien alla (ks. lisää paikallistason toiminnasta alla). Keskustasolla keskityttiin puolestaan rakentamaan yhteyksiä T-WCP:n ja naispoliitikkojen kannalta relevanttia koulutusta tarjoavien toimijoiden välille. Vuoden aikana Demo yhdessä T-WCP:n sihteeristön kanssa mahdollisti yhteistyöfoorumin järjestöjen ja toimijoiden osallistumisen UNDP:n koulutusohjelmiin mm. vaalikampanjointiin liittyen. Lisäksi Demon tuella järjestettiin keskustasolla loppuvuodesta työpaja, jossa yhteistyöfoorumin toimijat vahvistivat osaamistaan sukupuolinäkökulmasta toteutettavan yhteiskunnallisen ja poliittisen analyysin taidoissa. Koulutukseen osallistui 70 naispoliitikkoa kaikista foorumin jäsenjärjestöistä. Koulutuksen järjestämisessä paikallisena kumppanina toimi Tanzania Gender Networking Programmen (TGNP) Gender Training Institute sekä Dar es Salaamin yliopiston Gender Centre. Lisäksi tuettiin nuorten naispoliitikkojen työryhmää, jonka toiminta oli kuluneena vuonna erityisen vireää temaattisten seminaarien merkeissä. Työryhmän pyrkimyksenä on nostaa keskusteluun niitä erityishaasteita, joita nuoret naiset kohtaavat pyrkiessään mukaan politiikkaan sekä antaa osallistujille tilaisuus vertaistukeen niin toisiltaan kuin vanhemman polven naispoliitikoilta. Vuoden 2010 aikana nuorten naisten työryhmä linkittyi läheisemmin myös 4\n5 paikallistason toimintaan, nostaen nuorten naisen aseman ja osallistumisen yhdeksi piirikuntatyön prioriteetiksi Temekessä. Kapasiteetin vahvistusta toteutettiin myös suomalais- ja tansanialaistoimijoiden demokratiadialogin kautta, hieman suunniteltua pienemmässä muodossa. Suomalaisten naispoliitikkojen ja Demon edustajien delegaatio vieraili Tansaniassa maaliskuussa T-WCP:n lanseeraustilaisuuden yhteydessä. Tansanian Platformin puheenjohtaja Anna Abdallah puolestaan vieraili Suomessa yhdessä paikallisen koordinaattorin Ave-Maria Semakafun kanssa demokratiajuhlaviikon aikaan syyskuussa. Samalla Abdallah tapasi suomalaisia naisjärjestöjä, virkamiehiä ja poliittisia toimijoita kokemusten vaihdon ja vertaistuen edistämiseksi. Suunniteltu alueellisen vaihdon käynnistäminen jouduttiin siirtämään alkuvuodelle 2011, sillä aktiivisesti selvittelyistä huolimatta ei sopivaa kumppanijärjestöä vaihdon toteuttamiseksi ole vielä löytynyt. Paikallistason toiminta Kyelassa ja levittäytyminen uusiin piirikuntiin Kaiken kaikkiaan kansainvälisen vaihdon sijaan katsottiin tärkeämmäksi panostaa enemmän resursseja piirikuntatason työhön vaalivuonna. Kyelan piirikunnassa toiminta jatkui yhteistyössä kyläpankki VICOBAn kanssa, joka rakentuu sadoista, noin 30 hengen vapaaehtoisryhmistä. Aiemman toimintamallin mukaisesti näille ryhmille tarjottiin Demon tuella koulutusta paikallishallinnosta, johtajuudesta ja demokraattisesta päätöksenteosta ml. naisten osallistumisen edistämisen. Vuonna 2010 koulutusohjelman vetovastuussa oli kahdeksan toimijan ydinjoukko, jota koordinoi VICOBAn koulutussuunnittelija Annamaria Motho Mirambo. Vuoden aikana lähes tuhat kyläpankin jäsentä osallistui Demon tukemiin koulutuksiin, jotka ovat saaneet paljon huomiota paikallistasolla. Toiminta Kyelassa liitettiin vahvasti myös vaalivalmisteluihin aktivoimalla ruohonjuuritason keskustelua naisten poliittisesta osallistumisesta tiedotuskampanjoiden avulla. Näissä kampanjoissa hyödynnettiin paikallisia esiintyjäryhmiä, jotka levittivät tietoisuutta naisten osallistumisen oikeuksista ja tärkeydestä laulujen avulla. Keino koettiinkin äärimmäisen tehokkaaksi tavaksi herättää keskustelua yhteisöissä laajemmin tavalla, joka tavoittaa myös lukutaidottomia kohderyhmiä. Lisäksi naisten osallistumista vaaleihin Kyelassa tuettiin kohdentamalla koulutusta mahdollisille naisehdokkaille. Demon ja VICOBAn yhteistyöllä toteuttamien koulutuksien kautta on syntynyt 45 naisen ydinjoukko, joka on vuoden 2009 lopusta saakka alkanut omatoimisesti kokoontua lähes viikoittain. Vertaistuen ajatukseen perustuva ryhmä kokoaa yhteen eri puoluetaustoista tulevia naisia, joista valtaosa ilmaisi myös kiinnostuksensa asettua ehdolle lokakuun vaaleissa. Ryhmän toiveesta järjestettiin heille Demon tuella koulutusta kampanjoinnista ja johtamistaidoista, mikä sai osakseen paljon kiitosta kohderyhmältä. On huomionarvoista, että vaalien seurauksena piirikunnan valtuustoon nousseista kahdeksasta naisesta kuusi tuli juuri ko. ryhmästä. Lisäksi käynnistettiin paikallistyö kolmessa uudessa piirikunnassa, joiksi valikoituivat Temeke, Zanzibar ja Masasi. Temeken piirikunnassa toiminta lähti vilkkaasti käyntiin loppuvuodesta 2010, kun paikallistason naisjohtajat alkoivat kokoontua yhteen ensimmäistä kertaa yli puoluerajojen. Marraskuussa tälle kohderyhmälle tarjottiin myös koulutusta paikallishallinnosta ja johtamistaidoista, ja työpajaan osallistui 70 naista eri puolilta piirikuntaa. Lisäksi joulukuussa 5\n6 järjestettiin koulutusta johtamistaidoista ja tasa-arvosta, joka suunnaattiin erityisesti nuorten kohderyhmälle. Samankaltaista toimintaa käynnistettiin menestyksekkäästi myös Zanzibarilla, jossa naisten yhteistyöfoorumi koordinoi paikallistason naispoliitikkojen puoluerajat ylittävää yhteistyötä kahdessa valitussa pilottikohteessa pohjoisessa ja eteläosissa saarta. Masasin piirikunnassa yhteistyöfoorumi kartoitti mahdollisia toimintamuotoja ja tarpeita pohjustaen näin toiminnan aloittamista alueella. Kaiken kaikkiaan uusien piirikuntien osalta toimintatapa hakee vielä osittain lopullista muotoaan, ja tätä tullaankin aktiivisesti edistämään tulevan vuoden aikana. Samalla voidaan kuitenkin jo todeta, että paikallistason toiminnan uusissa kohteissa on koettu olevan kaivattu tuki ruohonjuuritason naisten poliittiselle aktivoitumiselle. Tansanian ohjelman seuranta ja yhteistyö muiden toimijoiden kanssa Tansanian ohjelman paikalliskoordinaattori Ave Maria Semakafu raportoi Suomeen neljännesvuosittain. Suomessa poliittisista naisjärjestöistä sekä Nytkis ry:stä koostuva gendertyöryhmä seuraa ohjelman etenemistä säännöllisten kokousten avulla. Maaliskuussa 2010 Demon ohjelmakoordinaattori Tiina Kukkamaa vieraili Tansaniassa monitorointimatkalla osana osallistumista yhteistyöfoorumin lanseeraamistilaisuuteen. Samassa yhteydessä osa-aikaisen koordinaattorin tueksi palkattiin täysipäiväinen ohjelmatyöntekijä. Yhteisvaikutuksen edistämiseksi Demon paikallinen koordinaattori Tansaniassa on pitänyt tiiviisti yhteyttä muihin samalla saralla toimiviin kansainvälisiin ja paikallisiin järjestöihin. Vuoden aikana järjestöjen välinen yhteistyö kantoi myös konkreettista hedelmää, kun UNDP tarjosi T-WCP:n toimijoille koulutusta tehokkaasta vaalikampanjoinnista sekä sukupuolten välisen tasa-arvon valtavirtaistamiseen tähtäävästä strategiatyöstä. Piirikuntatyön saralla on pidetty tiiviisti yhteyttä paikallishallintoon pilottipiirikunnissa. Keskustason koulutustoiminnassa on puolestaan tehty läheistä yhteistyötä sekä Tanzania Gender Networking Programme (TGNP) ohjelman että Women Wake-Up kansalaisjärjestön kanssa. Lisäksi on aktiivisesti pyritty edistämään yhteistyötä Tanzania Center for Democracy järjestön kanssa. Sekä Tansanian Suomen suurlähetystön että Ulkoasiainministeriön Tansania -tiimin kanssa pidetään säännöllisesti yhteyttä ja päivitetään Tansanian ohjelman etenemisestä. Lisäksi Kehitysyhteistyön palvelukeskus Kepa ry:n Tansanian toimiston edustajia on tavattu säännöllisesti ja vaihdettu kokemuksia. Tansanian ohjelman arviointia Vuoden 2010 aikana naisten yhteispoliittisen foorumin toiminta on saatu yhä vankemmalle pohjalle ja sen omistajuus on vahvistunut huomattavasti. Erityisesti rekisteröitymisen myötä foorumi on vahvistanut asemansa tansanialaisten naispoliitikkojen virallisena yhteistyöelimenä. Vaaliprosessi korosti myös, kuinka Demon Tansanian ohjelman ansiosta naisten aliedustus on saanut lisämerkitystä poliittisten puolueiden ohjelmissa. Useiden lähteiden mukaan naisten poliittisen osallistumisen vahvistuminen oli selkeästi havaittavissa naisten äänestysaktiivisuudessa sekä naisten aktiivisissa pyrkimyksissä asettua ehdolle, vaikka jälkimmäisen osalta naisten mobilisoituminen ei aina tuottanutkaan toivottua tulosta. Paikallistason toiminta erityisesti Kyelan piirikunnassa on merkittävällä tavalla auttanut monia naisia tuntemaan oikeutensa sekä aktivoitumaan poliittisesti. Kaiken kaikkiaan Demon tukema 6\n7 piirikuntatyö valituissa kohteissa on nähty erittäin hyödyllisenä ovien avaajana naisten kasvavalle poliittiselle osallistumiselle paikallistasolla. Nepal Vuonna 2010 Demon nuoriso-ohjelma Nepalissa eteni kolmivuotissuunnitelman mukaisesti vahvistamalla nuorten yhteispoliittisen foorumin (Joint Youth & Students Platform) toimintaa ja itsenäistymistä. Demon tuella foorumi jatkoi aktiivista työtään nuorten poliittisten vaikutusmahdollisuuksien lisäämiseksi sekä rakentavan, puoluerajat ylittävän dialogin edistämiseksi niin keskustasolla kuin valituissa pilottipiirikunnissa. Alkuvuodesta foorumiin liittyi kaksi uutta järjestöä, jotka olivat syntyneet edellisvuonna tapahtuneen Madhesi People's Rights Forum -puolueen jakaantumisen seurauksena. Kaiken kaikkiaan vuonna 2010 foorumissa oli aktiivisesti edustettuina yhteensä 21 poliittista nuoriso- ja opiskelijajärjestöä (ks. alla). On huomionarvoista, että nuorten yhteistyöfoorumi on kokoonpanoltaan yhä poikkeuksellisen laaja-alainen maan poliittiseen kontekstiin nähden. Yhteistyöfoorumin (Joint Youth & Students Platform) järjestöt: N. Järjestön nimi: Emopuolue: 1. All Nepal National Revolutionary Students Union Revolutionary (ANNISU-R) Unified Communist Party of Nepal (Maoist) * 2. Young Communist League (YCL) 3. Nepal Students Union (NSU) Nepali Congress 4. Nepal Tarun Dal (NTD) 5. All Nepal National Free Students Union (ANNFSU) Communist Party of Nepal (Unified 6. Youth Federation- Nepal (YF-Nepal) Marxist-Leninist) 7. Madhesi Student Forum - Nepal (MSF-Nepal) Madhesi People's Rights Forum 8. Madhesi Youth Forum Nepal (MYF-Nepal) Nepal 9. Madeshi Student Forun (MSF-Nepal, Democratic) Madhesi People s Rights Forum, 10 Madeshi Youth Forum (MYF, Democratic) Nepal Democratic 11. Terai-Madhesh Youth Front (TMYF) Terai-Madhesh Democratic Party 12. Terai-Madhesh Students Front (TMSF) 13. All Nepal National Free Students Union Fifth (ANNFSU-Fifth) Communist Party of Nepal (Marxist- Leninist) 14. Progressive Youth Federation Nepal (PYF-Nepal) 15. Youth Front (YF) Sabhawana Party (Mahato) 16. Students Front (SF) 17. Nepal National Students Federation (NNSF) Communist Party of Nepal (United) 18. Nepal National Youth Federation (NNYF) 19. *Nepal Revolutionary Students Union Nepal Workers and Peasants Party 20. *Nepal Revolutionary Youth Union 21. Nepal Students Forum (NSF) Nepal Sabhawana Party (Anandidevi) *Nämä järjestöt ovat foorumin työssä aktiivisena vaihtelevasti, johtuen pitkälti puoluepoliittisista syistä. Ohjelman osallistava suunnittelu ja omistajuuden vahvistaminen Demo on menestyksekkäästi jatkanut työtä nuorten poliittisen yhteistyöfoorumin omistajuuden ja rakenteiden vahvistamiseksi. Vuonna 2010 painotettiin erityisesti osallistavan suunnittelun 7\n8 toteuttamista systemaattisten tarvekartoitusten pohjalta sekä tukemalla johtotason strategisten suunnittelutyöpajojen järjestämistä. Alkuvuodesta Demon koordinaatiotiimi tapasi jokaisen järjestön johtoportaan henkilökohtaisesti tarkoituksena dokumentoida kunkin järjestön näkemyksiä ohjelman tähänastisista vahvuuksista ja heikkouksista sekä keräten järjestöjen toiveita ja tarpeita tulevasta toiminnasta. Vuoden tarkennetun toimintasuunnitelman päälinjaukset muodostettiin puolestaan järjestöjen puheenjohtajien kokouksessa, jossa järjestöt ottivat vastuulleen myös ohjelman budjetoinnin. Lisäksi suunnitteluprosessiin kuului strateginen suunnittelutyöpaja, jossa järjestöjen nimeämät edustajat muodostivat yksityiskohtaisemmat työsuunnitelmat ja vastuunjaon kunkin aktiviteetin toteuttamiseksi. Tässä suhteessa on kuitenkin tärkeä huomioida, että vaikka järjestöjen rooli ohjelman toteutuksessa on tasaisesti kasvanut, on Demon koordinoiva rooli ollut yhä tärkeässä asemassa. Toteutusvastuun siirtäminen täysin yhteistyöfoorumin harteille vaatii vielä uusia toimintamalleja, joita tullaankin aktiivisesti edistämään tulevan vuoden aikana. Ohjelman etenemistä monitoroitiin jatkuvasti yhteistyöfoorumin säännöllisissä kokouksissa, joita järjestettiin vuoden aikana kuusi kertaa. Tämän lisäksi yksittäisten aktiviteettien toteutusta valmisteltiin ja koordinoitiin lukuisissa työryhmätapaamisissa pitkin vuotta. Vuoden aikana Demon koordinaattoritiimi oli myös tiiviisti yhteydessä järjestöjen nimeämiin edustajiin ja puheenjohtajiin jotta kyettiin varmistamaan, että osallistuminen toimintaan tapahtuu tasapuolisuuden periaatetta noudattamalla ja järjestö- eikä yksilöpohjalta. Työ sukupuolten välisen tasa-arvon lisäämiseksi nuorisopolitiikassa Työ naisten osallistumisen edistämiseksi toteutui pitkälti suunnitelmien mukaisesti tosin osittain uudistetulla toimintatavalla. Edellisvuonna 2009 foorumin työssä mukana olleiden naispoliitikkojen aloitteesta lanseeratun naisten työryhmän (Women's Working Group) tarkoituksena oli tarjota tila nuorten naispoliitikkojen dialogille yli puoluerajojen sekä luoda laajempi nuorten naispoliitikkojen verkosto, jonka kautta voidaan jakaa tietoa ja kokemuksia sekä toimia yhdessä kaikille nuorille naisille tärkeiden teemojen edistämiseksi. Vuoden 2010 kuluessa erillisen naisryhmän toiminta muokkautui kuitenkin tasa-arvotyön komponentiksi, ja sen aktiviteetteja suunnittelemaan nimitettiin erillinen tasa-arvotyöryhmä. Muutos juurtui yhteistyöfoorumin järjestöjen näkemykseen, jonka mukaan tasa-arvoa voitaisiin tehokkaammin edistää valtavirtaistamalla ohjelmaosio foorumin muun toiminnan suunnitteluun. On kuitenkin huomioitava, että osaltaan halu muutokseen saattoi liittyä myös järjestöjen miesvaltaiseen johtoportaaseen, joka koki erillisen työryhmän mahdolliseksi vaaraksi omalle asemalleen. Tasa-arvon edistämiseen tähtäävät aktiviteetit toteutuivat kuten oli suunniteltu. Vuoden aikana järjestettiin erityisesti nuorille naispoliitikoille kohdistettua kapasiteetinvahvistusta johtajuuskoulutuksen merkeissä sekä tuettiin molemmille sukupuolille suunnattuja koulutuksia ja työpajoja tasa-arvokysymyksistä. Kerätyn palautteen mukaan nämä aktiviteetit tarjosivat ainutlaatuisen tilan kasvattaa nuorisopoliitikkojen tietopohjaa tasa-arvokysymyksistä sekä jakaa kokemuksia naisten poliittisen osallistumisen haasteista. Palautteessa pidettiin merkittävänä, että tällaisille aktiviteeteille on nyt ylipäätään saatu luotua tila Platformin toiminnassa. Ohjelmakomponentti täydensi foorumin työtä tärkeällä tavalla erityisesti naisten asemaan liittyen. Onkin huomioitava, että naisten tasavertaisen osallistumisen toteutuminen niin yhteistyöfoorumin kuin sen jäsenjärjestöjen toiminnassa vaatii vielä paljon työtä ja tähän liittyvän poliittisen tahdon vahvistumista. Nuorten yhteispoliittisen ohjelman valmistuminen ja vaikuttamistyö 8\n9 Nuorten vaikuttamistyö eteni vuonna 2010 suunnitellusti. Nuorten yhteispoliittisen agenda viimeisteltiin alkuvuodesta 2010 usean seminaarin ja työpajan avulla, ja prosessin teknisenä neuvonantajana hyödynnettiin myös alan johtavaa asiantuntijaa ja lakimiestä (Dr. Bhimarjun Acharya). Tuloksena oli maan ensimmäinen nuorten yhteispoliittinen ohjelma, joka erittelee ne nuorille keskeiset kysymykset ja hallitukselle suunnatut suositukset, joista nuoriso- ja opiskelijajärjestöt ovat ideologisista eroistaan huolimatta samoilla kannoilla. Nuorten yhteispoliittinen ohjelma julkistettiin laajamittaisessa tapahtumassa heinäkuussa, missä yhteydessä foorumin puheenjohtajat esittelivät sen myös henkilökohtaisesti perustuslakia säätävän kokouksen puheenjohtajalle. Ohjelma julkaistiin sekä nepalin että englanninkielellä. Tämän jälkeen foorumi käynnisti yhteisen vaikuttamistyön ohjelman tiimoilta, ja mm. toimitti sen kaikille perustuslakia säätävän kokouksen jäsenille. Muutamat loppuvuodelle suunnitellut aktiviteetit katsottiin kuitenkin parhaaksi siirtää alkuvuodelle 2011, koska vallalla olleen väliaikaishallituksen ei katsottu olevan mielekäs vaikuttamistyön kohde. Foorumi tuleekin aktiivisesti jatkamaan vaikuttamistyötä yhteispoliittisen ohjelmansa osalta vuonna Vuonna 2010 vaikuttamistyötä nuorten äänen vahvistamiseksi erityisesti perustuslakiprosessissa edistettiin myös muiden järjestöjen kanssa toteutettujen yhteistyöprojektien kautta. Loppukeväästä saatiin menestyksekkäästi päätökseen vuonna 2008 käynnistynyt International IDEA:n, Alliance for Peace -järjestön ja Demon yhteistyönä toteutettu Youth & Constitution Building projekti. Hanke huipentui perustuslain kirjoittamisen määräajan alla forum-teatteriesitysten sarjaan, joiden avulla herätettiin keskustelua nuorten roolista perustuslakiprosessissa osallistavin keinoin. Nuorisopoliitikkojen kapasiteetin vahvistaminen Toiminta nuorisopoliitikkojen kapasiteetin vahvistamiseksi toteutui suunnitelmien mukaisesti. Keskustasolla järjestettiin vuoden aikana yhteensä kuusi temaattista seminaaria ja koulutusta paikallisten asiantuntijoiden johdolla. Seminaarit käsittelivät foorumin yhteisesti määrittelemiä, nuorille keskeisiä kysymyksiä kuten sosiaalinen yhdenvertaisuus, ilmastonmuutos, koulutusjärjestelmä federalistisessa mallissa jne. Tässä suhteessa tehtiin yhteistyötä myös Suomen edustuston kanssa, jonka yhteistyöllä alkuvuodesta järjestettiin seminaari Suomen ja Nepalin koulutusjärjestelmästä foorumin toimijoille edustuston tiloissa. Kaiken kaikkiaan temaattisiin seminaareihin osallistui vuoden aikana lähes 400 nuoriso- ja opiskelijapoliitikkoa eri järjestöjen johtoportaasta ja keskuskomiteoista. Poliittisten nuoriso- ja opiskelijajärjestöjen kapasiteetin vahvistamiseen tähtääviä työpajoja järjestettiin niin ikään 10 koulutuspäivän verran viestinnän ja raportoinnin sekä ATK-osaamisen saralla. Näistä toiseksi mainittuun koulutukseen linkittyi myös Demon tuki foorumin järjestöjen omien nettisivujen perustamiseksi ja/tai parantamiseksi, minkä tuloksena lähes kaikilla foorumin järjestöillä on nyt omat nettisivunsa. Kapasiteetin vahvistusta toteutettiin myös kansainvälisen kokemustenvaihdon kautta: Suomalaisten nuorisopoliitikkojen delegaatio vieraili opintomatkalla Nepalissa maaliskuussa 2010 osana Demon ja UNDP:n yhdessä toteuttamaa nuorisopoliitikkojen koulutusohjelmaa (ks. lisää kohdasta toiminta Suomessa). 9\n10 Syyskuussa nepalilaisten nuorisopoliitikkojen puoluerajat ylittävä delegaatio vieraili Suomessa tutustuen erityisesti suomalaiseen koulutusjärjestelmään ja nuorten vaikuttamiskeinoihin. Kerätyn palautteen perusteella nepalilaisdelegaatit arvostivat tapaamisia suomalaisten puoluetoimijoiden kanssa sekä tutustumista maan laadukkaaseen koulutusjärjestelmään käytännön tasolla. Delegaatio koostui seuraavista henkilöistä: Hiranya Joshi (NNYF), varapuheenjohtaja Kapileshwar Yadav (MSF), puheenjohtaja Rajeev Pahari (YF-Nepal), kansainvälisten asioiden sihteeri Jharana Tiwari (MYF Nepal, Democratic), keskuskomitean jäsen Santosh Mehta (SF), puheenjohtaja Bhaskar Kafle (ANNFSU-Fifth), puheenjohtaja Dinesh Bhatt (NTD), keskuskomitean jäsen Kanchan Khanal (ANNISU-Revolutionary), varapuheenjohtaja Marraskuussa käynnistyi myös alueellinen vaihto Sri Lankan kanssa, kun Nepalin nuorten yhteistyöfoorumin edustajat toteuttivat opintomatkan Sri Lankaan läheisessä yhteistyössä paikallisen nuorisoministeriön ja kansallisen nuorisokomitean kanssa. Nepalilaisdelegaatioon kuuluivat seuraavat opiskelijajärjestöjen edustajat: Lekhnath Neupane (ANNISU-Revolutionary), puheenjohtaja Suresh Mandal (TMSF), puheenjohtaja Ashok Yadav (MSF-Nepal), puheenjohtaja Madav Dhungel (ANNFSU), puheenjohtaja Pradip Paudel (NSU), puheenjohtaja Rangila Saha (SF), varainhoitaja ja keskuskomitean jäsen Vierailun aikana delegaatio tutustui Sri Lankan nuorisoasioihin ja Etelä-Aasian parhaimpana tunnettuun julkiseen koulutusjärjestelmään käytännön tasolla, sekä tapasi henkilökohtaisesti mm. nuorisoministerin ja korkeakoulutuskysymyksistä vastaavan ministerin. Delegaatio tapasi myös maan keskeiset nuoriso- ja opiskelijajärjestöt sekä puolueiden johtoporrasta niin hallituksesta kuin oppositiostakin. On huomionarvoista, että srilankalaiset puoluetoimijat ilmaisivat taholtaan vahvan kiinnostuksensa kehittää maiden välisiä yhteistyöverkostoja kokemustenjakamista ja molemminpuolista oppimista varten. Tässä suhteessa srilankalaiset nuorisopoliitikot arvostivat erityisesti tilaisuutta oppia nepalilaisten nuorisojärjestöjen yhteistyöstä, sillä nuorten puoluerajat ylittävä yhteistyö ja kanssakäyminen on Sri Lankassa lähes olematonta. Kaiken kaikkiaan vierailu oli onnistunut luomalla ensimmäiset yhteydet maiden nuorisotoimijoiden välillä ja tarjoamalla tilan kulttuurienväliseen jakamiseen molemmille osapuolille hyödyllisellä tavalla. Vuonna 2011 Demo jatkaa tukeaan alueellisen kokemustenvaihdon ja siihen liittyvien yhteistyöverkostojen mahdollistamiseksi. Piirikuntatyö Yhteispoliittisen foorumin työ paikallistasolla eteni menestyksekkäästi ja siirtyi vuoden aikana pitkälti foorumin vastuulle. Vuonna 2010 paikallistason toimintaa edistettiin sekä viidessä pilottipiirikunnassa (Solukhumbu, Rautahat, Rupandehi, Rolpa ja Dadeldhura) että vuonna 2009 ohjelman piiriin sisällytetyissä kahdessa uudessa piirikunnassa (Dolpa, Panchthar). Lisäksi toiminta käynnistyi puolueiden välisten yhteenottojen värittämässä Dhanushan piirikunnassa. 10\n11 Piirikuntatyö siirtyi suunnitellusti foorumin omalle vetovastuulle. Alustavista suunnitelmista poiketen järjestöt katsoivat kuitenkin tehokkaammaksi toimia keskustason toimijoiden johdolla paikallistoimijoiden sijaan. Erityisesti taloudellisen vastuun saralla keskuskomitean jäsenet nähtiin järjestöjen taholta luotettavimmaksi toimijoiksi. Vuoden aikana piirikuntatasolla järjestettiin yhteensä kahdeksan kahden päivän osallistavaa työpajaa foorumin yhteisesti valitsemasta teemasta Nuorten rooli paikallisten resurssien mobilisoijana kestävässä kehityksessä. Keskustason fasilitaattoreille tarjottiin ensin viisi päivää koulutusta valitusta aiheesta sekä seminaarien johtamisessa tarvittavista fasilitointi-taidoista. Näistä keskustason edustajista muodostetut neljän henkilön puoluerajat ylittävät tiimit suunnittelivat ja fasilitoivat paikallistason seminaarit täysin itsenäisesti ja ottivat vastuun myös resurssien hallinnasta; Demon keskittyessä tarkkaan monitorointiin ja logistisen tuen tarjoamiseen. Vuoden aikana lähes 500 poliittisten nuoriso- ja opiskelijajärjestöjen piirikuntatason toimijaa osallistui nuorten foorumin piirikuntatyöhön. Piirikuntatyö uudessa toimintamuodossa ja foorumin vastuulla onnistui pääosin erinomaisesti; tosin kahdessa yksittäistapauksessa esiintyi ongelmia talousraportoinnissa. Näin ollen Demo ja yhteistyöfoorumi katsoivat tärkeäksi, että toimintamallia kehitetään edelleen. Aikataulullisesti tämä merkitsi sitä, että vuoden 2010 lopulle kaavailtu piirikuntatyön toinen kierros siirrettiin alkuvuodelle 2011 (ml. lähes puolet suunnitellusta budjetista). Tämän puitteissa yhteistyöfoorumi tulee itsenäisesti järjestämään paikallistason työpajoja kaikissa kahdeksassa piirikunnassa aiheesta nuorten rooli kestävässä rauhanrakennuksessa. Nepalin ohjelman seuranta ja yhteistyö muiden toimijoiden kanssa Jatkuvan monitoroinnin ja arvioinnin avulla Demo kykenee varmistamaan, että ohjelma vastaa sille asetettuihin tavoitteisiin. Jokaisesta yli päivän mittaisesta tilaisuudesta kerätään kirjallinen palaute, ja kaikki järjestetyt aktiviteetit arvioidaan yhteisesti foorumin säännöllisissä kokouksissa. Näin kyetään tehokkaasti seuraamaan ohjelman etenemistä osallistavin keinoin sekä jatkuvasti kehittämään toimintaa edelleen. Nepalin ohjelman paikalliskoordinaattori raportoi Suomeen neljännesvuosittain ja suomalaisista poliittisista nuoriso- ja opiskelijajärjestöistä koostuva Nepaltyöryhmä seuraa ohjelmaa säännöllisten kokousten avulla. Tässä suhteessa voidaan mainita myös vuoden 2010 tapahtuneet henkilöstömuutokset. Nepalin paikalliskoordinaattori Johanna Poutanen siirtyi joulukuussa 2010 Tiina Kukkamaa-Bahin äitiyslomansijaiseksi Helsingin toimistoon ja hänen tilallaan Nepalissa aloitti Larissa Bruun. On huomionarvoista, että ennen rekrytointiprosessin käynnistämisestä selviteltiin tarkasti myös mahdollisuutta siirtää ohjelman koordinointi kokonaan paikallisvoimille. Tämän osalta järjestöt kokivat kuitenkin yksimielisesti, että nykytilanteen politisoituneen luonteen vuoksi kansainvälisen koordinaattorin tuoma neutraali läsnäolo on vielä toistaiseksi välttämätöntä. Ohjelman toiminta-alueen koordinoinnin osalla Demo oli vuoden aikana useasti yhteydessä samalla työkentällä toimivaan Norjan edustustoon, keskeisiin paikallisiin kansalaisjärjestöihin sekä poliittisesta nuorisotoiminnasta kiinnostuneisiin YK-järjestöihin. Toiminnanjohtaja ja paikalliskoordinaattori ovat pitäneet yhteyttä Suomen Nepalin edustuston henkilökuntaan mukaan lukien asianhoitaja Pirkko-Liisa Kyöstilä. Yhteistyötä edustuston kanssa on tehty delegaatiovierailujen saralla sekä Suomen kehityskokemusten tiimoilta järjestettävien seminaarien 11\n12 toteuttamiseksi. Demo tapasi lähetystöstä Suomessa vierailevaa erityisasiantuntija Kari Leppästä huhtikuussa. Myös ministeriön Nepal-deskiin on pidetty yhteyttä. Nepalin ohjelman arviointia Vuoden vaihteessa Demon koordinaatiotiimi tapasi edellisvuoden tapaan jokaisen foorumissa mukana olevan järjestön johtoportaan henkilökohtaisesti. Tarkoituksena oli dokumentoida kunkin järjestön näkemyksiä ohjelman tähänastisista vahvuuksista ja heikkouksista sekä keskustella tulevan toiminnan painopistealueista. Kokouksissa nousi esiin hyvin vahvasti ja kautta linjan, kuinka Demon tuen ja foorumin mukanaan tuoma yleinen ilmapiirinmuutos toimijoiden välillä nähtiin ohjelman tärkeimpänä tuloksena: "Yhteistyö on parempaa nykyään ja Demo ja Platform ovat vähentäneet vihamielisyyttä järjestöjen välillä." "Platform tuo meidät yhteen; aiemmin mitään vastaavaa ei ollut olemassa ja siinä mielessä toiminta on myös vahvistanut rauhanprosessia." "Kiitos Platformin meillä on tila, jossa asioista voidaan keskustella tehokkaasti." Ohjelman koetaan myös vahvistaneen avoimempaa ja osallistavampaa poliittista kulttuuria järjestöissä ja yksilötasolla. Vuoden 2010 aikana viimeistelty nuorten yhteispoliittinen agenda (Joint Youth Agenda) sai paljon kiitosta järjestöiltä yhtenä konkreettisena monen vuoden yhteisen työpanoksen tuloksena. Koettiin myös, että tulevaisuudessa yhteistyöfoorumin tulisikin yhä vahvemmin yrittää ajaa yhteistä agendaansa ja tehdä entistä enemmän vaikuttamistyötä yhteisten intressien eteen. Tulevaisuudessa foorumi aikoo pyrkiä yhä innovatiivisempiin toimintamuotoihin perinteisen seminaarityyppisen toiminnan sijaan. Foorumi haluaa myös yrittää ottaa entistä näkyvämmän roolin mediassa ja tuoda esiin yhteistä toimintaansa. Piirikuntatason työtä pidetään erityisen tärkeänä ja sitä halutaankin vahvistaa entisestään lähitulevaisuudessa. Kaiken kaikkiaan Demon tuki yhteistyöfoorumille nähdään erityisen tärkeänä. Järjestöt arvioivatkin kautta linjan, ettei yhteistyö heidän välillään vielä vähään aikaan ole sillä tasolla, että sitä voitaisiin toteuttaa täysin itsenäisesti järjestöjen välillä ja ilman kolmannen osapuolen neutraalia tukea. Demolla nähtiin olevan suuri merkitys yhteistyön teknisenä ja taloudellisena tukijana, sekä erityisesti järjestöjen välisiä mahdollisia jännitteitä purkavana tekijänä. Ghana Ghanassa käynnistyi vuoden lopussa ghanalaisen Institute of Economic Affairs (IEA), European Partnership for Democracyn (EPD) ja Demon EU-rahoitteinen yhteishanke, jonka tavoitteena on lisätä naisten osallistumista sekä määrää Ghanan parlamentissa vuoden 2012 vaaleissa. Hankkeen aloitusseminaari järjestettiin Accrassa marraskuuta. Siihen osallistui useita naiskansanedustajia ja -johtajia mukaan lukien oikeusministeri Betty Mould Iddrisu sekä nais- ja lapsiasiainministeri Julianna Azumah Mensah. Kahden päivän ohjelman päätteeksi neljän puolueen naisjärjestöjen edustajat hyväksyivät Akosombon julistuksen, johon he määrittelivät hankkeen tarkemmat tavoitteet. Hankkeen erityistavoitteina on kasvattaa naisten määrää parlamentissa nykyisestä 19/230 kansanedustajasta 40-60/230 naiskansanedustajaan vuoden 2012 vaaleissa sekä kasvattaa näiden valittujen naisten kapasiteettia ja itseluottamusta, jotta he kykenevät ajamaan parannuksia naisten asemaan. 12\n13 Käynnistystyöpajaa seuraavien kahden ja puolen vuoden aikana järjestetään puolueiden naisjärjestöjen sekä naisparlamenttiehdokkaiden yhteisiä työpajoja niin ennen puolueiden esivaaleja kuin niiden jälkeen. Parlamenttivaalien jälkeen naisedustajille järjestetään kapasiteetinvahvistustyöpajoja ja mentori-ohjelmia. Lopuksi tuotetaan yhdessä muiden afrikkalaiset sekä eurooppalaisten naiskansanedustajien kanssa käsikirja parhaista käytännöistä ja järjestetään mediakampanja ghanalaisten naisjärjestöjen kanssa. 2. Kehityspolitiikkatietoinen ja kehitysyhteistyömyönteinen poliittinen kulttuuri Suomessa Strateginen tavoite: Suomalaisten puoluetoimijoiden kehityspolitiikkatietoisuuden ja kehitysyhteistyömyönteisyyden sekä kehitysyhteistyöhön osallistumisen lisääminen. Demokratia- ja kehitysaiheiset koulutusohjelmat ja seminaarit Keväällä 2010 toteutettiin suunnitellusti YK:n kehitysohjelma UNDP:n kanssa poliittisten nuorisojärjestöjen demokratia- ja kehitysaiheinen koulutusohjelma. Hankkeen tavoitteena oli tarjota poliittisille nuorisojärjestöille tietoa ajankohtaisista kehityskysymyksistä, tarjota omakohtaista kehitysmaakokemusta, rakentaa ymmärrystä ja yhteistyötä nepalilaisten ja suomalaisten nuorisopoliitikkojen välillä, rohkaista poliittisia nuorisojärjestöjä vuoropuheluun kehityspoliittisista kysymyksistä sekä edesauttaa osaltaan kehityspoliittisten teemojen nousemista eduskuntavaalien yhdeksi teemaksi. Demo ja UNDP ovat toteuttaneet menestyksekkäästi vastaavanlaisen ohjelman Suomessa myös vuonna Koulutusohjelma tarjosi poliittisten nuorisojärjestöjen edustajille neljä kehityspoliittista seminaaria, jotka käsittelivät kehitysyhteistyön tavoitteita ja trendejä, demokratiakehitystä sekä ilmastonmuutosta. Seminaareissa kuultiin avustuksia kolmeltatoista huippuluokan asiantuntijalta, jotka edustivat eri ministeriöitä, yksityissektoria, akatemiaa, järjestömaailmaa sekä YK:ta. Jokaiseen seminaariin kuului lisäksi kiinteänä osana osallistava työpaja, jossa syvennyttiin aamupäivän luentojen aihealueisiin. Seminaarien lisäksi kahdeksan edustajaa kustakin eduskuntapuolueesta lähti 9 päivän kenttämatkalle Nepaliin, jossa syvennyttiin seminaarien teemoihin. Matkalle osallistuneet saivat kattavan kuvan kehitysyhteistyöstä kaikilla tasoilla ja omaavat nyt hyvän kokonaiskuvan kehitysyhteistyökentästä myös avun vastaanottajamaan näkökulmasta katsottuna. Nuorille oli tärkeää nähdä, mihin Suomen verorahoja todellisuudessa käytetään ja, että kehitysyhteistyöllä on saavutettu paljon tuloksia. Lähes kaikille osallistujille matka oli ensimmäinen kosketus kehitysmaiden todellisuuteen. Palautteen perusteella voidaan todeta, että koulutusohjelma ajoi hyvin tarkoitustaan ja oli kokonaisuudessaan hyvin onnistunut. Kun osallistujia pyydettiin arviomaan koulutusohjelman onnistumista asteikolla yhdestä viiteen, oli vastausten keskiarvo 4,72. Koulutusohjelmaan osallistui kaikkiaan 32 nuorta poliitikkoa kaikkien Demon jäsenpuolueiden nuorisojärjestöistä. Kenttämatkalle Nepaliin osallistuivat: Anette Parviainen, poliittinen sihteeri, Demarinuoret Carita Maisila, varapuheenjohtaja, Keskustanuoret Karri Kattelus, hallituksen jäsen, Kokoomusnuoret Lena Höglund, kansainvälisen valiokunnan puheenjohtaja, Svensk Ungdom Simon Elo, puheenjohtaja, Perussuomalaiset nuoret 13\n14 Raine Klemola, puheenjohtaja, KD-nuoret Nina Ilona, työvaliokunnan jäsen, Vasemmistonuoret Merja Kähkönen, kansainvälisistä asioista vastaava, Vihreät nuoret ja opiskelijat Toinen merkittävä demokratia- ja kehitysaiheinen tapahtuman vuonna 2010 oli syyskuussa kansainvälisen demokratiapäivän yhteydessä järjestetty demokratiajuhlaviikko. Tapahtuma toi yhteen kansainvälisiä ja suomalaisia alan huippuja juhlistamaan demokratiaa ja pohtimaan sen olemusta. Juhlaviikko käynnistyi Demon ja Kansalaisjärjestöjen ihmisoikeussäätiö KIOSin järjestämän kaksipäiväisen Democracy and Human Rights for Development seminaarin muodossa. Seminaari syventyi demokratian, ihmisoikeuksien ja kehityksen suhteeseen. Seminaari keräsi kahden päivän aikana liki 200 demokratia- ja ihmisoikeuksista kiinnostunutta osanottajaa. Päivien aikana kuultiin puhujia niin Nepalista, Tansaniasta, Sri Lankasta, Ruandasta, Burundista, Tansaniasta, Kongon demokraattisesta tasavallasta, Iso-Britanniasta ja Suomesta. Puhujien joukossa olivat muun muassa arvostetun eurooppalaisen ajatushautomo FRIDEn toiminnanjohtaja Richard Youngs, ulkomaankauppa- ja kehitysministeri Paavo Väyrynen sekä pitkän linjan naisvaikuttaja, kansanedustaja ja Tanzania Women Cross-Party Platformin puheenjohtaja Anna Abdallah. Ympäri maailmaa tulleet demokratia- ja ihmisoikeusvaikuttajat kohtasivat kansainvälisiä asiantuntijoita ja tuloksena oli ainutlaatuista vaihtoa niin ajatusten kuin kokemusten tasolla. Juhlaviikko jatkui kansainvälisenä demokratiapäivänä järjestetyillä demokratiajuhlilla. Demo on juhlistanut YK:n kansainvälistä demokratiapäivää sen perustamisvuodesta 2007 lähtien. Neljännelle demokratiapäivälle malja kohotettiin ravintola Kaisaniemessä monikansallisessa hengessä. Tervehdyksiä esittivät muun muassa Demon Nepalin ja Tansanian ohjelmien delegaatit ja UNDP:n Pohjoismaiden toimiston johtaja Jakob Simonsen, joka toi tilaisuuteen myös YK:n pääsihteeri Ban Ki-moonin videotervehdyksen. Demokratiajuhla järjestettiin yhteistyössä Suomen YK-liiton kanssa. Demokratiaviikko huipentui Demon ja ulkoministeriön järjestämään Demokratia kehityksen edellytyksenä seminaariin. Seminaarissa käsiteltiin demokratian ja kehityksen suhdetta, suomalaista demokratiatukea ja puolueiden roolia demokratian kehittämisessä. Tapahtuman pääpuhujana oli yksi maailman tunnetuimmista demokratia-asiantuntijoista, Carnegie Endowment for International Peacen varapääjohtaja Thomas Carothers. Muina puhujina olivat muun muassa valtiosihteeri Pertti Torstila, Dr Richard Youngs, European Partnership for Democracyn toiminnanjohtaja Carlos Hernadez, ja Keskustan varapuheenjohtaja Timo Kaunisto. Tilaisuudessa järjestettiin myös vilkas paneelikeskustelu. Tilaisuus toi Demon työtä tunnetuksi ministeriön sisällä ja avasi uusia näkökulmia demokratiatukeen ja sen suhteesta kehitysyhteistyöhön. Kaikkiaan demokratiaviikon tapahtumiin otti osaa lähes 300 henkeä. Tiedotus Demon sähköinen uutiskirje tuotettiin ja lähettiin sidosryhmille vuoden 2010 aikana kuusi kertaa. Uutiskirjeen tilaajien määrä lisääntyi vuoden aikana lähes sadalla hengellä ja tilaajia oli vuodenvaihteessa\n15 Demon verkkosivuja päivitettiin aktiivisesti. Vuoden lopussa ryhdyttiin myös uudistamaan verkkosivuja, jotta ne palvelisivat entistä paremmin sivuilla vierailevia ja jotta niitä olisi helpompi päivittää. Demon Facebook-sivuja ryhdyttiin päivittämään säännöllisesti vuonna 2010 lisäämällä sinne muun muassa Demon nettisivuilla ilmestyneitä uutisia ja kuvia Demon järjestämistä tapahtumista. Demon Facebook-sivuja seurasi vuodenvaihteessa 194 henkilöä, lisäystä oli vuoden aikana yli sata henkilöä. Demo pyrki vuoden aikana myös aktiivisesti yhteistyöhön eri puoluemedioiden kanssa. Vuoden 2010 aikana Demosta ja Demon ohjelmista julkaistiin seuraavat artikkelit puolueiden lehdissä: Seksuaalivähemmistöjen puolesta Nepalissa (Kansan Uutiset ) Miehetkin arvostavat vanhaa naista (Kansan Uutiset ) Perussuomalaiset jälleen mukana Maailma Kylässä- tapahtumassa (Perussuomalainen ) Eri kulttuurit ja puolueet kohtasivat Rautatientorilla (Kristillisdemokraattinen Viikkolehti ) Maailma tuli kylään KD:n luokse (Kristillisdemokraattinen Viikkolehti ) Nainen on naisen paras ystävä (Uutispäivä Demari ) Zyskowicz kaipaa kokoomuslaisia festareille (Nykypäivä ) Yhteistyössä on voimaa (Arvosana, Kristillisdemokraattisten nuorten mielipidevaikuttaja 1/2010) Yhteispoliittista toimintaa parhaimmillaan (Lippu, Sosiaalidemokraattiset Nuoret 1/2010) Namaste - Terveisiä Nepalista (PerusSuomalainen 1/2010) Älä unohda Katmandua (Viheralue - blogi ) Muissa kuin puoluemedioissa julkaistiin seuraavat Demon toimintaan liittyvät uutiset: Demokratiaa tukemassa (Kehitys Utveckling 4/2010) Tarvitaanko kehitykseen demokratiaa? (Ulkoministeriö ) Tansanialaiset naiset haluavat osansa vallasta (global.finland ) Speech by Minister Väyrynen at a Seminar on Human Rights and Development (Ministry for Foreign Affairs of Finland ) Speech by Secretary of State Torstila at a Seminar on Development and Human Rights (Ministry for Foreign Affairs of Finland ) Sokeiden sarvikuonojen maa (Turun Sanomat ) Development through mutual cooperation (Republica ) Youth Politicians from Finland observed Conservation Activities in Western Terai Complex (WTLCP News Updates ) Finnish Youth Politicians visit Nepal (UNDP-Nepal newsletter 4/2010) Nuorisopoliitikot tarttuvat globaaleihin haasteisiin (Ulkoministeriön kehitysviestintä ) Vuonna 2010 tuotettiin myös kansainvälistä demokratiatukea ja puolueiden roolia siinä esittelevä julkaisu Kansanvallalla kehitykseen. Julkaisu on tarkoitettu ensisijaisesti suomalaisille puoluetoimijoilla ja sitä on jaettu erittäin laajasti puolueiden ja niiden erityisjärjestöjen parissa. 15\n16 Myös ulkoministeriö tuotti vuonna 2010 julkaisun demokratiatuesta ja suomalaisesta lisäarvosta siihen nimellä Supporting Democracy the Finnish Experience. Siinä esiteltiin myös Demon toimintaa ja etenkin sen roolia naisten poliittisten osallistumismahdollisuuksien vahvistajana Tansaniassa. Kooste palveli Demon ja UM:n yhdessä järjestetyn seminaarin materiaalina ja ministeriö on hyödyntänyt sitä myös muissa tilaisuuksissaan. Puoluetoimijoiden sitouttaminen Demon työhön Demon ohjelmakohtaiset puolueiden ja niiden erityisjärjestöjen edustajista koostuvat työryhmät jatkoivat toimintaansa suunnitellusti säännöllisten kokousten muodossa sekä isännöimällä Suomessa vierailleita nepalilais- ja tansanialaisdelegaatioita. Nepal-työryhmä kokoontui vuoden aikana viisi kertaa ja gender-työryhmä kuusi kertaa. Puolueet ja puoluetoimijat olivat aktiivisesti mukana myös Demon ja puolueiden Maailma kylässä festivaalille osallistumisen suunnittelussa ja toteuttamisessa. Demo ja puolueet osallistuivat järjestetylle festivaalille toista kertaa yhteisellä Demokratiateltalla. Jokaisella eduskuntapuolueella oli teltassa oma esittelypöytänsä ja lisäksi puolueiden demokratiatukea esiteltiin Demon toiminnasta kertovan valokuvanäyttelyn kautta. Oman lisänsä antoivat tansanialaisten naispoliitikkojen ja nepalilaisten nuoriso- ja opiskelijapoliitikkojen näkemykset demokratiasta, joita esiteltiin valokuvien kera. Myös festivaalikansa sai sanoa oman sanansa kirjoittamalla ylös mitä demokratia merkitsee juuri heille. Teltassa vieraili poliitikkoja kansanedustajista kaupunginvaltuutettuihin ja Demon järjestämissä paneelikeskusteluissa keskusteltiin naisten poliittisesta osallistumisesta Tansaniassa ja Suomessa sekä kehityspolitiikasta laajemmin. Demoa esiteltiin myös kaikissa vuonna 2010 järjestetyissä puoluekokouksissa (Kokoomus, Keskusta, SDP, Vasemmistoliitto, Vihreät). Lisäksi Demo vieraili valikoiduissa puolueiden erityisjärjestöjen tapahtumissa. Syyskuussa Suomessa vierailleet nepalilaiset nuorisopoliitikot sekä Tansanian Platformin puheenjohtaja Anna Abdallah tapasivat vierailunsa aikana myös kymmeniä keskeisiä puoluetoimijoita ja he vierailivat lukuisissa puolueiden tilaisuuksissa. Suomen ohjelman arviointia Poliittisten nuorisojärjestöjen koulutusohjelman onnistui monessa mielessä yli odotusten ja ohjelmasta saatu palaute oli erinomaista. Lähes kaikki koulutusohjelmaan osallistuneet kokivat kehityspoliittisen osaamisensa kasvaneen merkittävästi koulutusohjelman myötä. Palautteen perusteella voidaan todeta, että lähes kaikki tulevat jatkossa seuraamaan ja vaikuttamaan kehitysasioihin entistä aktiivisemmin: Seuraan jatkossa kehy-asioita paljon tarkemmin. On myös helpompi puhua omassa työssään kehy-asioista, kun tietää mistä puhuu.. Koulutus auttaa vetämään kv-jaostomme työtä paremmin. Pystyn nyt myös puolueen sisällä keskustelemaan paremmin linjauksista ja, mikä tärkeintä osaan perustella miksi! Erityisesti kenttämatka sai kiitosta: Matka vastasi kokonaisuudessaan odotuksia ja ideoita kehityspoliittiseen keskusteluun syntyi monia. Nepalilaisten nuorisopoliitikkojen kanssa käydyt keskustelut loivat hyvän näkökulman siihen, miltä kehityspolitiikka näyttää täysin toisesta näkökulmasta. Myös Demokratiaviikko syyskuussa onnistui erittäin hyvin. Kiinnostavat seminaarit, kansainvälisesti tunnetut puhujat sekä laaja osanotto edesauttoivat demokratiakysymysten nousemista entistä vankemmin suomalaisen kehityspoliittisen keskustelun agendalle. Yhteistyö 16


Driftingin sarjapisteistä kamppaillaan Tampereen SM-viikolla – lajille lisää näkyvyyttä | Moottoriurheilu.tv\nDriftingin sarjapisteistä kamppaillaan Tampereen SM-viikolla – lajille lisää näkyvyyttä\nDriftingin SM-sarja jatkuu viikonloppuna Tampereella. Kuva: AKK/Pertti Kangasniemi\nDrifting SM -sarjan kauden kolmas osakilpailu ajetaan perjantaina Tampereella. Kilpailulla on kunnia olla osana kaupungissa järjestettävää yli 30 lajin SM-viikkoa. Drifting-katsomoihin on odotettavissa tämän myötä lukuisia lajista kiinnostuneita, uusiakin silmäpareja.\nPistetilanne sarjan lähestyessä puoltaväliä on tiukka. Euroopan mestaruussarjaakin ajava Juha Pöytälaakso (FPDA) johtaa mittelöä niukasti, vain kolmen pisteen erolla seuraavaan, Niko Määttälään (KokUA). Kolmospaikkaa sarjataulukossa pitää monet yllättänyt, vasta täksi kaudeksi sarjaan noussut nuori Lauri Heinonen (RadalleUA). Kuopion rikkonaisen osakilpailun voittanut, Jonas Klemets (PEDE MK) on sarjataulukossa neljäntenä – täysin iskuetäisyydellä.\nViiden osakilpailun mittainen SM-sarja on huomenna käännekohdassa. Nyt on mahdollisuus repiä eroa takana kaasutteleviin tai nousta vielä mukaan mestaruuskamppailuun.\nNiko Määttälä on koko kauden esittänyt tasaisen vakuuttavia ajosuorituksia, eikä aio luovuttaa kokeneen Pöytälaakson perässä. Erityisesti mukana kiertävä varikkotiimi kerää kuljettajalta runsaasti kehuja. Kauden tavoite on myös miehelle selvä – sarjan voitto.\n– Nissan pelaa moitteettomasti. Viime kaudella esiintynyt ohjausvika on saatu korjattua ja mukana kiertänyt varikkotiimimme on tehnyt loistavaa työtä. Vielä pitää pystyä kilpailutilanteissa tasaisempiin ajosuorituksiin, jotta Pöytälaakso jää taakse sarjataulukossa.\nTampereen SM-viikko on hieno tapahtuma. Tällä kertaa koko perhe lähtee mukaan seuraamaan kisaa. Jos aikataulu antaa myöten, tarkoitus on mennä katsomaan muitakin SM-kamppailuja, ehkä trialia. Voitosta lähden ajamaan, Määttälä avasi viikonlopun suunnitelmia.\n25-vuotias sarjan tulokas Lauri Heinonen valmistautuu odottavaisin mielin Tampereen osakilpailuun. Kuopiossa kaavioajo loppui sarjan yllättäjältä lyhyeen, joten nälkä podiumille on sarjan kolmatta sijaa pitävällä miehellä kova.\n– Kuopion osakilpailussa renkaissa ei yksinkertaisesti pito riittänyt. Tampereella alle laitetaan leveämpi katurengas minkä pitäisi mahdollistaa nopeampi ja näyttävämpi ajosuoritus rataprofiililtaan mutkikkaalla radalla. Menestys sarjassa on yllättänyt itsenikin. Alkukaudesta oli tarkoitus seurailla sivusta mutta nyt tavoite on kirkastunut. Realistinen tavoite tässä vaiheessa on olla sarjan päätyttyä kolmen parhaan joukossa. Minulla on vielä joka osaalueella parannettavaa. Kehitys loppuu tyytyväisyyteen!, Heinonen veisteli.\nTampereen SM-viikko tuo toivottua näkyvyyttä nuorelle lajille ja katsomoihin odotetaan runsaasti uutta yleisöä. Drifting on varmasti tapahtumakokonaisuuden näyttävimpiä yleisölajeja. Suora lähetys kaavioajon ratkaisusta näytetään Yle TV2:lla perjantaina 7.7. klo 20.15.\n– Drifting on show-laji ja tämän kaltaiset tapahtumat tekevät hyvää lajin näkyvyydelle. Toivottavasti yleisöä saapuu paljon paikalle, menestyksennälkäinen Lauri Heinonen lisäsi loppuun.\nAlustava aikataulu, Tampere Drift Battle 2017\n20:15 Top 8 (Yle TV2 suora lähetys)


Nettivaraosa - kawasaki kxf 250 - Moottoripyörän varaosat ja tarvikkeet - Nettivaraosa\nID 2295236. Katteet moottoripyörän varaosat ja tarvikkeet\nkawasaki kxf 250 LisätiedotTollanen läjä katteita kawasaki kxf 250:sta nurkissa pyörimässä. kaikki muu joutais pois paitsi tuo vihreä etulokari.\nmusta etulokari avaamattomassa paketissa!\nmustissa sivukatteissa toisessa kaksi pientä halkeemaa. vihreät sivukatteet ehjät mutta ...Lue lisää »Tollanen läjä katteita kawasaki kxf 250:sta nurkissa pyörimässä. kaikki muu joutais pois paitsi tuo vihreä etulokari.\nmustissa sivukatteissa toisessa kaksi pientä halkeemaa. vihreät sivukatteet ehjät mutta käytetyn näköiset nämäkin. uusilla tarroilla varmasti saa molemmista vielä hyvän näköiset. Takalipat on molemmat hyvässä kunnossa mustassa hieman käytönjälkeä. Vihreä lähestulkoon uudenveroinen.\nkäsisuojissa on skraadua ihan perkeleesti mutta kyllä ne asiansa ajaa...\nHintaa -Musta etulokari 15 (kaupasta 25)\n-Mustat sivukatteet 5\n-Vihreät sivukatteet 10\n-Musta takalippa myyty -Vihreä takalippa 15\n-Käsisuojat myyty jos haet koko läjän kerralla niin heitäppä villiä tarjousta kehiin ;)\nParhaiten saa kiinni soittamlla! Piilota »\n***** Vieläkö on käsisuojat ja musta takalippa?\nSoita: Ei hinnoiteltu kawasaki kxf 250 Nettivaraosa ID 2295236 Hakutulokset


Robens Pathfinder Retkituoli - Mökkimies.com\nPakkautuu pieneen tilaan Hyvä tuki selälle Paino vain 915g!!\nRobens Pathfinder retkituoli on suunniteltu mahdollisimman kompaktiksi ja kevyeksi, silti tinkimättä mukavuudesta. Pathfinderin runko on valmistettu kestävästä alumiinista, kangas on erittäin kestävää 600D oxford Polyesteria.\nIstuinosan sivuihin on laitettu polyesterverkkoa, jotta perauksesi ja selkäsi eivät hikoaisi kun istut.\nPathfinder retkituoli on tukeva ja sen hyvä suunnittelu takaa loistavan tuen selälle. Tuolin pakkauskoko on 46 x 13 x 10cm ja painoa löytyy 915 gramman verran. Ottaen huomioon kuinka tukeva ja mukava Pathfinder tuoli on istua, on pakkauskoko ja paino saatu minimiin. Loistava tuoli kaikkialle, missä haluat välillä laskea kankkusi alas ja lepuuttaa jalkojasi.\nKoko kasattuna: 50 x 45 x 65cm\nRunko: alumiini 7075 / 7001 / 6061\nPäälinen: 600D Oxford polyester\nKoko pakattuna: 46 x 13 x 10cm


Erään patin anatomia | Pipipäät\nMikähän siinäkin on, että kun asiat ruukaavat menemään pieleen, ne sitten myös menevät pieleen kaikki kerralla.\nPiikan kaulassa oleva patti mietitytti läpi koko keskiviikon. Mitä enemmän sitä mietin, sen enemmän tulin tulokseen, että kasvain se on ja taatusti vielä joku pahanlaatuinen. En kestänyt ajatustakaan siitä, että menettäisin kolmannen koiran vuoden sisään. Ja että se olisi juuri Piika. Guuglailemalla koiralla patti kaulassa, ei hirveästi iloisia uutisia löytynyt. Janne tosin oli jostain kaivanut, että voisi olla myös tulehtunut hammas, tulehtunut sylkirauhanen tai kilpirauhaseen viittaava patti. Pahin vaihtoehto olisi lymfooma.\nPyysin keskiviikkona muutamaa kaveria kopeloimaan Piikan ja kun hekin patin löysivät sen suuremmitta ongelmitta, päätin, että eläinlääkäriin olisi päästävä vielä ennen viikonloppua. Seuraava visainen kysymys kuitenkin oli, että kelle eläinlääkärille mennä Jyväskylässä. Yksikään ei ollut vielä vakuuttanut täysin ja Anjalaan en todella voisi turvautua tilanteessa, jossa en pysty itse istumaan kivuitta kymmentä minuuttiakaan. Olin kuitenkin kuullut paljon hyvää Almavetistä, ja pääsimmekin vielä torstai-iltapäivälle tutustumaan meille uuteen eläinlääkäriin.\nOlin etukäteen ilmoittanut, että kyseessä olisi suurentunut imusolmuke kaulalla ja sen kautta hoitoa lähdettiin miettimään. Lymfooman mahdollisuutta ei voinut sulkea pois, mutta olin valmis tekemään kaikkeni, jotta oikea diagnoosi saataisiin ja Piikan elinajanodote olisi enemmän kuin pari kuukautta.\nMuut imusolmukkeet eivät olleet suurentuneet, mutta Piikan takimmaisia nisiä ell Teppo Heinola käski seuraamaan tulevaisuudessa. Niissä on aiemminkin tuntunut patteja ja nyt taas koiran valeraskautta kehittäessä sinne on kertynyt massaa, jota on syytä seurata, ettei kehity joksikin muuksi. Piikan kaulassa olevan patin syntyperää vain mietittiin, koska koira muuten ei tuntunut olevan kipeä. Piika antoi tutkia itsensä todella hyvin ja Teppo tuumasikin, että kylläpä se antaakin ronkkia itseään. Totesin siihen, että no kai se on tottunut, kun räplään koirat kyllä säännöllisesti läpi, mutta Tepon mielestä tuo ei voisi olla tottumiskysymys, vaan kyllä se oli ihan koiran luonteen ansiota. Kehut otettiin ilolla vastaan.\nLopulta päädyttiin siihen, että suljetaan verikokeilla ja borreliatesteillä joitakin vaihtoehtoja pois. Ohutneulanäytteen ottoa mietittiin, koska kaulassa oleva patti on hankalin paikka ottaa se, mutta lopulta päädyttiin, että otetaan sekin varmuuden vuoksi. Ensin ne verikokeet. Kun Piika näki neulan, se sekosi. Yhtään jos neulalla yritettiin lähestyä, Piika rimpuili ja sätki entistä enemmän. Niin, olikos sen luonnetta juuri kehuttu? En muista, että verinäytteen otto olisi ikinä ollut niin hankalaa miltään koiralta. Ja koirilla ei muka olisi neulakammoa? Niin varmaan. Piika voi kertoa, että kyllä on. Omistajaansa tullut. No, saatiin siitä pari pulloa verta valutettua lopulta.\nOhutneulanäytteen otto ei ollut sitten yhtään paha asia. Edellisestä viisastuneena peitin Piikan silmät jo ennen kuin se näki neulan. Heti näytteen otettuaan Teppo tuumasi, että tämähän onkin sylkeä! Kyseessä on sylkirauhanen! Ohutneulanäytteen tuloksesta myös huomattiin, että se oli täynnä valkosoluja, eli jostain syystä sylkirauhanen on tulehtunut. Asian kävi myös varmistamassa ell Suvi Heinola. Teppo ehti sanoa, että se koira ui sitten liiveihin ja siellähän se Piika jo olikin. Suvi totesi, että antibioottikuuri lienee paikallaan ja jos ei sillä rauhoitu, mietitään sitten jatkotoimenpiteitä. Viimeinen mahdollisuus on leikata sylkirauhaset pois, jos eivät muuten nyt tyhjene.\nVoi mikä helpotus! Täytyy sanoa, että olen niin iloinen. Nyt vain odotellaan, että antibiootit alkavat tehota ja patti häviäisi. Ihme sairauksia Piikakin itselleen keksii!\nAlmavetin henkilökuntaan olemme enemmän kuin tyytyväisiä. Piika kalasteli kehuja jokaiselta vastaantulijalta ja siinä Lähitapiolan suorakorvausta odotellessamme ehti verottaa koirien herkkubaariakin ihan reippaasti. Aluksi vain söpöstelemällä ja lopulta tarjoamalla temppuja. Iloinen yllätys myös oli, että vaikka verinäytteetkin otettiin, mutta koska niitä ei lopulta tarvittukaan, ei niistä veloitettu vaan loppusumma koostui vain siitä, mistä diagnoosi saatiin. Hatunnoston arvoinen paikka! Kyllä tätä on odotettukin, että Jyväskylässä olisi eläinlääkäri, jolle voi viedä koiransa hyvillä mielin. Suurkiitos Almavetin henkilökunnalle!\nJulkaistu 30.9.2016 kategoriassa Arkielämää, bordercollie, kirjoittanut Tintzu.\n← Piika & Aino Lokakuu →


MORGAN FREEMAN JA KOSMOKSEN ARVOITUKSET ohjelmatiedot - Telsu.fi\nHaulla morgan freeman ja kosmoksen arvoitukset löytyy 74 aiemmin esitettyä tv-ohjelmaa.\nMorgan Freeman ja kosmoksen arvoituksetS\nsu 14.07.2019 15.50 - 16.50\nsu 07.07.2019 15.55 - 16.55\nKausi 7, osa 7. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. (Through the Wormhole with Morgan Freeman, dokumenttisarja, USA, 2015)\nsu 30.06.2019 16.05 - 16.59\nsu 23.06.2019 16.00 - 16.55\nKausi 7, osa 5. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. (Through the Wormhole with Morgan Freeman, dokumenttisarja, USA, 2015)\nsu 16.06.2019 15.55 - 17.00\nKausi 7, osa 4. Onko aseväkivalta kuin virus? Kuinka sen etenemisen voi estää? Morgan Freeman tutustuu tutkijoiden avustuksella ammuskeluiden synkkään todellisuuteen. (Through the Wormhole with Morgan Freeman, dokumenttisarja, USA, 2015)\nsu 09.06.2019 16.01 - 16.59\nKausi 7, osa 3. Morgan Freeman selvittää, kuinka laaja on sukupuolten kirjo, mitä inter- ja transsukupuolisuus ovat ja mikä voi olla sukupuolten tulevaisuus. (Through the Wormhole with Morgan Freeman, dokumenttisarja, USA, 2015)\nsu 02.06.2019 16.10 - 17.05\nKausi 7, osa 2. Morgan Freeman tutkii ikääntymistä ja kuolevaisuutta. Voidaanko ikääntyminen estää? Voisimmeko elää jopa 200-vuotiaiksi? (Through the Wormhole with Morgan Freeman, dokumenttisarja, USA, 2015)\nsu 26.05.2019 15.55 - 16.55\nKausi 7, osa 1. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. Osa aloitusjakson materiaalista on kuvattu Suomessa! (Through the Wormhole with Morgan Freeman, dokumenttisarja, USA, 2015)\nsu 12.05.2019 14.00 - 15.00\nKausi 6, osa 6. Onko meillä joku tarkoitus? Evoluution mukaan elämällä on yksi tarkoitus: lisääntyminen. Uuden teorian mukaan meillä on kuitenkin geenien eteenpäin siirtämisen sijaan toinenkin tarkoitus. (Through the Wormhole with Morgan Freeman, dokumentti, USA, 2015)\nsu 05.05.2019 14.00 - 15.00\nKausi 6, osa 5. Voiko aika mennä taaksepäin? Voimme liikkua vapaasti ympäri tilassa, mutta ajan vankilassa voimme liikkua vain eteenpäin. Voiko tiede kääntää kellot kulkemaan taaksepäin? (Through the Wormhole with Morgan Freeman, dokumentti, USA, 2015)\nsu 28.04.2019 14.00 - 15.00\nKausi 6, osa 4. Miksi valehtelemme? Ovatko aivomme viritetty valehtelua varten jo lapsena? Vastaus saattaa löytyä patologisten valehtelijoiden aivoista. Entä vaikuttaako teknologia valheisiimme? (Through the Wormhole with Morgan Freeman, dokumentti, USA, 2015)\nsu 21.04.2019 13.55 - 14.55\nKausi 6, osa 3. Olemmeko kaikki pikkusieluja? Jos luulet ajattelevasi kaikkia ihmisiä samanarvoisina, huijaat itseäsi. Olimmepa kuinka avomielisiä tahansa, stereotyypit värittävät mielikuvaamme toisista ihmisistä. (Through the Wormhole with Morgan Freeman, dokumentti, USA, 2015)\nsu 14.04.2019 14.00 - 15.00\nKausi 6, osa 2. Elämmekö Matrixissa? Maailmankaikkeus näyttää todelliselta, mutta entä jos se ei olekaan sitä? Löytyykö maailmankaikkeuden laeista aukko, jolla ratkaisemme sen salaisen koodin? (Through the Wormhole with Morgan Freeman, dokumentti, USA, 2015)\nMorgan Freeman ja kosmoksen arvoituksetSu\nsu 07.04.2019 14.00 - 15.00\n6. kauden jaksot alkavat uusintana. Osa 1. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. Avausjaksossa kysytään, ovatko avaruusoliot sisällämme? Sadepisarat saattavat tuoda mukanaan vierailijoita toisilta planeetoilta, ne tunkeutuvat vereemme ja häiritsevät teknologioitamme. (Through the Wormhole with Morgan Freeman, dokumentti, USA, 2015)\nto 12.10.2017 13.20 - 14.15\nKausi 7, osa 8. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. (Through the Wormhole with Morgan Freeman, dokumenttisarja, USA, 2015)\nti 10.10.2017 17.00 - 18.00\nsu 08.10.2017 17.30 - 18.25\nto 05.10.2017 13.15 - 14.10\nto 05.10.2017 03.45 - 04.30\nsu 01.10.2017 18.00 - 19.00\nto 28.09.2017 13.20 - 14.15\nsu 24.09.2017 18.00 - 19.00\npe 22.09.2017 03.10 - 04.00\nto 21.09.2017 13.15 - 14.10\nma 18.09.2017 20.00 - 21.00\nto 14.09.2017 13.20 - 14.15\nma 11.09.2017 20.00 - 21.00\nto 07.09.2017 12.50 - 13.50\nma 04.09.2017 20.00 - 21.00\nsu 03.09.2017 18.00 - 19.00\nto 31.08.2017 13.25 - 14.20\nma 28.08.2017 20.00 - 21.00\nsu 27.08.2017 18.00 - 19.00\nto 24.08.2017 13.25 - 14.20\nUUSI KAUSI! Kausi 7, osa 1. Näyttelijä-ohjaaja Morgan Freemanin luotsaama, Emmy-ehdokkuuksilla noteerattu dokumentaarinen sarja haastaa ajattelemaan uudella tavalla kiistanalaisten teorioiden myötä. Osa aloitusjakson materiaalista on kuvattu Suomessa! (Through the Wormhole with Morgan Freeman, dokumenttisarja, USA, 2015)\nsu 20.08.2017 18.00 - 19.00\nto 17.08.2017 13.20 - 14.15\nto 10.08.2017 13.20 - 14.15\nto 10.08.2017 00.55 - 01.55\nto 03.08.2017 13.20 - 14.15\nto 03.08.2017 01.00 - 01.55\nto 27.07.2017 12.35 - 13.30\nwww.telsu.fi > ohjelmatiedot > Morgan Freeman ja kosmoksen arvoitukset\nArvosana 4.7/5, annettu 36 ääntä.\nMikko, Tampere ja Tähdet21:30 - 22:00 AlfaTV The Handmaid's Tale - Orjattaresi21:45 Yle Teema & Fem Normaaleja ihmisiä21:50 - 22:17 Yle TV2 AVA rikosputki: C.S.I.21:55 - 22:50 AVA Why We Hate22:00 - 23:00 Kutonen 112 Hätäkeskus22:00 - 23:00 FOX Äärimmäistä selviytymistä: toinen maailmasota22:00 National Geographic Channel True crime: Sarjamurhaajan puheenvuoro22:50 - 23:45 AVA 90 päivää morsiamena: Maailmalla22:55 - 23:55 TLC Jackie Malton: Rikollisen jäljillä23:00 - 23:45 Yle TV1 Sinkkuillallinen23:05 - 00:05 Liv Dingo-mania23:15 Yle Teema & Fem Hiljaisuutta etsimässä23:45 - 00:45 Yle TV1 The Bold Type8.7. klo 00:16 - 00:55 Yle TV2 Roba8.7. klo 00:25 - 01:15 MTV3\nPinnalla juuri nyt: The Handmaid's Tale - Orjattaresi, Sinkkuillallinen, Ylen yleisurheilukesä: Jyväskylän GP, 90 päivää morsiamena: Jälkipyykki, Stand Up!, AVA rikosputki: C.S.I., Erikoisryhmä Köln, Rillit huurussa, Normaaleja ihmisiä, Casualty


Jääkarkit eli kovat sokerikarkit - Suklaapossu\nJääkarkit eli kovat sokerikarkit\nMiettiessäni mein tytön viisivuotiaan synttärisankarin toivekakun eli Frozen -kakun koristelua, näin ohimennen facebookissa ”jääkarkkien” ohjeen. Tuo ohje jäi mieleen ja löysinkin tuon samaisen ohjeen myös netistä. Ne sopivat niin mainiosti sekä kakun päälle että muuten vain napsittavaksi, että päätin kokeilla niitä. Jääkarkit ovat oikeastaan värjättyä ja vaniljalla maustettua sokeria, joka kovetetaan ohueksi levyksi ja jäähtymisen jälkeen siinä halkaistaan paloja. Sokerikarkkeja. Mein lapset olivat innoissaan näistä karkeista ja kädet kävivätkin aika tiuhaan tuon pienen kipon sisällä, kunnes juhlien jälkeen karkkeja oli jäljellä enää vain muutama hassu. Juuri tuo jääkarkki nimitys sai lapset innostumaan ja olivathan nämä kiiltävät, turkoosit, läpinäkyvät karkit muutenkin sen näköisiä, että niitä teki mieli maistaa. Lapsia oli paikalla vain 6, joten aika läjän taisi jokainen saada itselleen. Ihme ja kumma, mitään suurempaa sokerihumalaa en lapsissa tällä kertaa huomannut. Ehkä monet muut suolaiset tarjottavat (mm. vanhimman tytön itsetekemät voileivät) tasapainottivat tilannetta. 🙂\nJääkarkkien tekemiseen eli sokeriseoksen keittämiseen tarvitaan lämpömittaria, sillä sokeriliemen lämpötila nostetaan 150 asteeseen. Seos on äärettömän kuumaa tällöin, joten kannattaa olla todella varovainen kuuman sokeriliemen kanssa. Ja pitää lapset kauempana keittämisen ajan.. Lämpömittari on hyvä apuväline, mutta keittämistä voi toki koittaa myös ilman mittaria ja testailla lämpötilaa mm. väriä tarkkailemalla ja vesitestillä. Katso vinkki-osio alempaa 🙂\nMeillä osa ”jääpaloista” päätyi kakun päälle ja loput tarjottiin sellaisenaan. Ohje tuohon Frozen-aiheiseen kakkuun tulossa aivan lähipäivinä. Tässä ensin jääkarkkien ohje:\npari tippaa vaalean sinistä pastaväriä\nn. 0.5 tl vanilijajauhetta\nLaita uunipelti pannunalusen päälle ja vuoraa pelti foliolla.\nKuumenna välillä sekoittaen miedolla lämmöllä, kunnes sokeri on kokonaan sulanut. Kuumenna seos kiehuvaksi, sekoittele välillä. Nyt voit laittaa lusikan sivuun esim. lautasen päälle. Nosta hieman lämpöä, ja anna seoksen kiehua, kunnes lämpötila saavuttaa 150 astetta. Tähän kuluu aikaa mm. kattilan koosta riippuen noin 10 minuuttia tai vähän yli. Lämpötila saattaa jämähtää pitkäksikin aikaa reiluun 100 asteeseen, mutta kun se lähtee nousemaan, se tekee sen nopeasti. Älä siis karkaa paikalta vaan vahdi lämpötilaa.\nKun seos on 150 asteista, nosta kattila pannunalustan päälle. Sekoita joukkoon nopeasti vaniljajauhe sekä pari tippaa pastaväriä. Seos saattaa kuohahtaa tässä välissä. Jatka vain sekoittamista, kunnes kuohuminen loppuu ja väri on sekoittunut tasaisesti. Kaada kuuma sokeriseos samantein folion päälle pellille ja levitä n. 30 x 25 cm alalle. Muista, että kuuma sokeri on todella kuumaa ja polttaa hetkessä, joten toimi varoen.\nLaita tyhjään kattilaan kattilaan kuumaa vettä ja jätä likoamaan. Laita kattilaan myös työvälineesi (lusikka ja lämpömittarin sokeriliemessä uiskennellut pää) Sokerimassa liukenee pikkuhiljaa kuumaan veteen ja irtoaa lopulta melkein kuin itsestään.\nJätä karkkimassa jäähtymään noin tunniksi tai pidemmäksikin aikaa. Kun karkkimassa on jäähtynyt, riko levy vaikkapa käsien välissä vääntäen tai kolauttamalla se jotain reunaa vasten tai humauttamalla lihanuijalla pirstaleiksi. Tarjoile palat sellaisenaan tai koristele niillä vaikkapa kakku.\n* Karkkien tekemistä voi yrittää myös ilman mittaria. Tiputtamalla kylmään veteen tipan sokeriseosta voi tarkistaa, missä kohtaa keittämistä mennään. Kun kylmään veteen tiputettu tippa jämähtää samantein kovaksi kikkareeksi, on se valmis. Sokeriseos alkaa myös saamaan väriä juuri siinä kohtaa, kun se on saavuttanut 150 asteen lämpötilan. Eli nosta kattila pois liedeltä heti, kun se alkaa saamaan vähänkään väriä, ja testaa vielä tiputtamalla tippa kylmää vettä sisältävään mukiin. Itselläni kuului kunnon sihahdus tipan osuessa veteen..\n* Huomaa, että valmiit sokerikarkkipalat saattavat olla todella teräviä, joten kannattaa vahtia pienempien lasten puuhailuja niiden kanssa.\n* Jos teet karkkeja esim. lasten juhliin, voit värjätä sokerimassan teeman tai lapsen lempivärin mukaiseksi.\n* Käytä värjäämiseen pastavärejä. Pastaväriä tarvitaan vain tippa tai pari, jolloin karkin koostumus pysyy hyvänä.\nKauniin värisiä. Mulla on ollut tarkoitus tehdä jouluksi tämmöistä kovaa karkkia punavalkoisena. =) Mä olen muuten huomannut, että tuota sokerilientä ei saa keittää liian nopeasti 150 asteeseen. Jos pitää liettä täysillä, se voi kuumentua 5 minuutissa, mutta tällöin seos ei kovetu kunnolla. Hassua. Luulen, et kyse on siitä ettei seos ole tasaisesti lämmennyt. Oletko huomannut samaa ongelmaa?\nKiitos Kakkumonsteri 🙂 Ihana idea nuo puna-valkokarkit jouluksi! Enpä ole törmännyt tuollaiseen kovettumisongelmaan. Ehkä keittolämpötila on ollut mulla kuitenkin sen verran maltillinen, vaikka oonkin keitellyt seosta ihan kunnolla. Viiteen minuuttin en ole tosin keittämisajassa päässyt, vaan aika on tosiaan pidempi, 10 minuutin kieppeillä tai isommilla annoksilla aika paljon ylikin. Mutta mielenkiintoinen havainto sulla ja pitääkin laittaa korvan taakse jos joskus tulee vastaan samantapainen hyytymisongelma 🙂\nHeiii! Miten näitä jäitä kannattais säilyttää? Ajatuksena tehdä tytön synttäreille frozen kakun koristeeksi jäätä,mutta mielelläni tekisin jäät etukäteen. Ei viittis siinä leivontahärdellissä alkaa sokeria keittelemään\nJääkarkit kannattaa säilyttää mahdollisimman kuivassa paikassa. Itse pidin näitä pöydällä ja muutaman päivän päästä ne olivat keränneet pintaansa melkoisesti kosteutta. Jääkarkit kannattaa varmuudeksi tehdä myös mahdollisimman lähellä kakun koristelua (ei siis viikkoa aiemmin), niin eivät ehdi kostua.\nSulat jääkarkit\t15.6.2018\nMulla jäi ihan pehmeiksi. Lämpömittarin kanssa keittelin mutta eivät kovettuneet edes yön aikana. 😑 Ehkä ongelma oli sitten liian nopea lämmitys? Hyvä kun jaoit kokemuksesi. Kokeilen seuraavaksi maltillisemmin. En nimittäin katsonut aikaa kellosta ja oon koko päivän miettinyt et mikähän meni vikaan..\nHei, sulavatko nämä karkkit kuinka nopeasti kermakakussa?\nHei Hanna! Muistaakseni nämä eivät sulaneet ihan huippunopsaan ainakaan tekemässäni Frozen-kakussa (https://kotiliesi.fi/suklaapossu/frozen-kakku-jaakarkein-koristeltuna/), mutta suosittelisin lisäämään koristeet varmuudeksi mahdollisimman lähellä tarjoilua.\nMulla kans jäi ihan pehmeiksi kyllä harmittaa.\nHarmi homma Mirkku! Kuinka kovalla lämmöllä keittelit sokeria? Kuulemani mukaan liian kovalla lämmöllä keitetty ei välttämättä jähmety täysin.\nEka satsi jäi pehmeeksi. Ehkä liian vähän keitin. Väri olisi ollut täydellinen. Toinen satsi kovettui, mutta sininen väri muuttui vihreäksi. Miksiköhän 😅\nHei Julle! 🙂 Kuullostaisi siltä, että jälkimmäisellä kerralla sokeria on keitelty hippasen liikaa ja siihen on ehtinyt tulla selkeämpi kellertävä sävy, jolloin yhdessä sinisen värin kanssa siitä tuli vihreää. Mietin, että osasyy voi löytyä myös käytetystä väristä, jos se ei ole ollut tarpeeksi peittävä.\nJa lisävinkkinä (olen lukenut tämän jostain toisesta blogista): Keittolämpötila kannattaa pitää maltillisena, sillä liian nopeasti kuumaksi keitetty sokeri ei välttämättä jähmety kunnolla 🙂\nKommentoi juttua: Jääkarkit eli kovat sokerikarkit


Verojen ihmeellinen maailma - VMP- EVVK - SDP Naantali\nVerojen ihmeellinen maailma – VMP- EVVK\nNaantalin aurinko loisti veroja\nNaantalissa on aihetta hymyyn monestakin syystä. Suomen aurinkoisin paikka on monesti noussut ahdingosta ja onnistunut kehittämään uusia tulonlähteitä. Yhteen näistä liittyy myös kuuluisa Naantalin aurinko. Se loisti kaupunkiin veroja ja rahaa.\nNaantalin talous oli ollut pitkään alamaissa luostarin lopetettua. Sukkakauppa toi kaupunkiin kipeästi kaivattuja tuloja ja auttoi selviämään kauppaoikeuksien rajoituksista ja jopa suunnitelmista lakkauttaa koko kaupunki ja siirtää porvarit Turkuun. Lopullisesti aallonpohjasta päästiin, kun Naantaliin rakennettiin 1750-luvulla tullihuone, jonka portille ripustettiin puinen auringonkuva, joka myöhemmin korvattiin kuparista taotulla kirkkaasti loistavalla auringolla.\nNaantalissa yökin osattiin muuttaa päiväksi\nTullihuone aurinkoineen merkitsi kaupunkiin tasaista rahavirtaa ja symboloi siten parempia aikoja. Tarinat kertovat, että aurinko tuotti myös muunlaista hyötyä kaupungille. Tuohon aikaan oli nimittäin tapana, että vain päiväsaikaan käydystä kaupasta kerättiin veroa. Naantalissa keksittiin, että tullihuoneella aurinko paistaa läpi vuorokauden, joten veroilta ei vältytty hämäräkaupoissakaan. Ei ihme, että hymyilytti.\nVaikka Naantalin auringosta tuli kaupungille käyntikortti ja lentävä lause, lopullisesti uuteen kukoistukseen Naantalin nosti kylpylätoiminta. Mutta se on jo toinen tarina… Tämä on tarina Naantalin matkailun sivuilta.\nJuttu on varmaan edesmeennen Kaisa Raatikaisen väärinymmärretyistä kokoelmasta Rakastakaa Veroja. Jos luonto periksi antaisi, voisi lohkaista stubbimaisesti VMP . No juttu yrittää kuitenkin olla hauska.\nSen sijaan mitään hauskaa väärinymmärrystä ei sisälly Stubbin Kokoomuksen veronalennuslinjaan: Kannattajat sen suomentavat, kuten Kauppalehteen heti Stubbin valinnan jälkeen ilmestynyt Esa Lahtisen kommentti kertoo:\nToivottavasti toteutat ettei jää poliittiseksi puhehelinäksi ja verotusta tulee alentaa ” RAJUSTI ”vaikka koko jukisen hallinnon ja terveydenhuollon kustannuksella!\nKaikki ovat paisuneet ylisuuriksi valtion kansalaisille koituvaksi turmioksi !\nAnnetaan kansalaisille oma-aloitteinen velvollisuus vastata tekemisistään !\nNaantalillenkin on tiedossa valtionosuuksien lasku jo ensi vuonna 3-4 miljoonan verran viime vuoteen verrattuna eli vastaten yhtä veroprosenttia tai n. 100 työpaikkaa. Eläköityminen on parhaimmillaan 50 henkeä vuodessa. Sanoamattakin on selvää…\nMieleen tulee Alexanderin sanat Pohjoismaiden Neuvostosta. Moni on unohtanut, mutta Wikiguote muistaa:\n”Vittu mitä paskaa, ei voisi vähemmän kiinnostaa.” (Pohjoismaiden neuvostosta)


Nurmijärven hienoin nähtävyys Myllykoski sijoittuu Nurmijärven itäosaan Vantaanjoen varteen. Etäisyys kohteen pohjoispuoliseen Nukarinkoskeen on noin 11 kilometriä. Myllykosken alueen jokiosuus kuuluu Vantaanjoen Natura-alueeseen.\nKohteelle ominaista ovat joen varteen sijoittuvat tulvaniityt ja joen itäpuoleiset rinnelehdot. Kohteelle pääsee tutustumaan hyvin alueella kiertävän luontopolun ja pitkospuureittien ansiosta. Kohteella on neljä koskea pohjoisesta lukien: Pikkukoski, Tamppikoski, Niittukoski ja eteläisin Myllykoski. Näistä Myllykoski on suurin.\nKohteella kulkee joen itäpuolta pitkospuureitti aina Pikkukoskelle saakka. Reitti on osa 90 kilometrin mittaista Seitsemän Veljeksen -vaellusreittiä, joka alkaa Helsingistä ja päättyy Hyvinkäälle. Pitkospuureitin varrelta löytyy mielenkiintoista kasvillisuutta, mm. harvinaista keltavuokkoa. Myös keltaiset kevätlinnunsilmät, mukulaleinikit ja rentukat tuovat väriloistoa kevääseen. Hieman ennen Pikkukoskea on laavu, jossa voi pysähtyä syömään eväitä ja paistamaan makkaraa. Nurmijärven kunta hoitaa paikalle polttopuut. Paikoitusalueelta on matkaa laavulle noin kilometrin verran.\nSiippoontien eteläpuolinen Myllykoski on kohteen pääkoski. Koski oli aikoinaan Nurmijärven parhaita myllypaikkoja. Myllykoskella on ollut Nurmijärven ensimmäinen voimalaitos, joka rakennettiin 1920-luvulla. Myllykoski on vaikuttava nähtävyys. Pituutta koskella on 400 metriä ja pudotusta 11 metriä. Kosken yli kulkee kolme kävelysiltaa, joista voi ihastella alas koskelle avautuvaa maisemaa. Kosken alaosassa on kaksi nuotiopaikkaa.\nMyllykoski on retkeilyn ohella myös suosittu kalastuspaikka. Alueella saa kalastaa vain perhokalastusvälineillä. Koskella on tehty taimenen lisääntymispaikkojen kunnostustöitä ja siellä on pysyvä taimenen rauhoitus. Yleisin saaliskala on kirjolohi. Kosken alajuoksulta on tavattu myös direktiivilajeihin kuuluvaa vuollejokisimpukkaa, jota esiintyy monin paikoin Vantaanjoen Natura-alueella.\nMyllykoskella kannattaa retkeillä erityisesti keväisin, jolloin alueella on eniten nähtävää ja kuultavaa. Kosken solina yhdistettynä lintujen liverrykseen ja varhain keväällä kukkiviin sini- ja valkovuokkoihin on hieno elämys. Rantojen pensaikoissa voi kuulla mm. mustapääkertun ja satakielen laulua. Aluetta parhaiten luonnehtiva lintulaji on kohteella talvisin viihtyvä uhanalainen koskikara, jonka voi nähdä kalastelemassa kosken kivikossa. Myllykosken alueelta on tehty havaintoja myös pohjanlepakoista sekä viiksi- ja vesisiipoista.\nMyllykosken alueella kiertää kaksi noin 1,5 kilometrin pituista luontopolkua. Luontopolku Koskikaran varrella on alueen luontoa ja historiaa esitteleviä tietoiskuja. Puulajipolku esittelee alueen puulajit. Kummankin polun kohteissa on mobiililaitteilla luettavia QR-koodeja, jotka johdattavat verkossa olevaan lisätietoon. Reitit kulkevat pääosin polkuja pitkin. Rannan tuntumassa olevat pitkospuut ja jyrkät portaat voivat olla liukkaita varsinkin kostealla kelillä ja talvisin.\nVantaanjoki, takana näkyy Tamppikoski\nSinivuokot ja näsiä kukkivat huhtikuussa\nValko- ja keltavuokko\nJoki ja Myllykosken ylittävä hieno kävelysilta\nPitkospuureitti ja Pikkukosken laavu\nPikkukosken ylittää viehättävä kaarisilta\nKohteen saavuttaa Siippoontieltä,\njosta käännytään tien\nlähtee kohteen itälaidalta mäkeä\nylös kalliolle ja kiertää lenkin\njoenvarressa. Halutessa voi jatkaa\npohjoiseen Pikkukoskelle saakka.\nkoskelle pääsee tien alittavaa


Linjan 26 reitti muuttuu 5.2. alkaen | HSL\nLinjan 26 reitti muuttuu 5.2. alkaen\n15.1.2018 - Muokattu: 2.2.2018\nLinjan 26 reitti muuttuu 5.2. alkaen. Linja kulkee jatkossa muun muassa Sörnäisten metroaseman ja Hämeentien kautta ja sitä liikennöidään ruuhka-aikoina 20 minuutin vuorovälillä. Muutoksella pyritään palvelemaan paremmin Kalasataman uuden terveys- ja hyvinvointikeskuksen asiakkaita.\nLinjan 26 aikataulu 5.2.alkaen\nSörnäistenniemen alueella ajetaan reittiä Hermannin rantatie - Leonkatu - Capellan puistotie -Työpajankatu.\nVaihtoyhteydet 5.2. alkaen\nLinjoilta 50, 58, 58B ja 59 Herttoniemen ja Pasilan suunnasta on vaihtoyhteys linjalle 26 Junatien pysäkeillä H2179 ja H2180 Teollisuuskadulla\nRaitiovaunuilta 1,6,7 ja 8 sekä Mäkelänkadun ja Hämeentien busseilta on yhteys metroon Sörnäisten metroasemalla ja linjalle 26 Sörnäisten metroaseman pysäkeiltä H2409 ja H2410 Hämeentiellä.\nlasse.holma 22.1.2018 - 11:54\nOlisi kiva tietää tuleeko siis Sörnäisten Rantatielle mitään muuta lisä kuljetusta kuin 55 ja 16 linajat?\nHSL 23.1.2018 - 08:00\nHei, valitettavasti tämän muutoksen yhteydessä linjoille 16 ja 55 ei lisätä lähtöjä. Kuitenkin yhdessä nämä linjat tarjoavat jatkossakin seitsemän vuoroa ruuhkatunteina Rautatientorille.\nlasse.holma 22.1.2018 - 11:51\nMiksi viette kaikki liikenteen meiltä Sörnäisten rantatien työläisiltä, 26 on ollut loistava reitti eräille jotka kulkevat Hakaniemi - Kaasulaitoksen väliä.\nReittioppilas 16.1.2018 - 02:55\nMitkä reittiosat katsotaan aikataulussa mainituiksi sivukaduiksi?\nHSL 16.1.2018 - 09:23\nHei, linjan 26 aikataulussa mainitaan linjan käyttämät pysäkit eli suunnassa Hakaniemi-Kalasatama: Hakaniemi - Hakaniemi - Haapaniemi - Sörnäinen(M) - Junatie -\nTynnyrintekijänkatu - Kalasatama(M) - Junonkatu - Kalasatamankatu ja suunnassa Kalasatama-Hakaniemi: Kalasatamankatu - Kalasatama - Tynnyrintekijänkatu - Junatie - Sörnäinen(M) -\nHaapaniemi - Hakaniemi. Pysäkin nimi taas tulee siitä poikkikadusta, jonka läheisyydessä pysäkki sijaitsee.\nReittioppilas 16.1.2018 - 12:34\nAikataulussa korostetaan: "Lähibussi voi pysähtyä tarpeen mukaan sivukaduilla myös muualla kuinpysäkeillä, missä se on liikenneturvallisuuden ja -säännösten mukaista."\nHSL 16.1.2018 - 15:53\nHei, käytännössä turvallisia kohtia pysähtymiselle ovat Leonkatu sekä Capellan puistotien osuus Leonkadun ja Arielinkadun välillä. Lisäksi Kalasatamankatu, mutta alueen työmaista johtuen alueella voi tapahtua muutoksia, joten ennakolta pysähtymismahdollisuutta ei voida taata.\nskukkola 15.1.2018 - 20:58\nRiittääköhän tuo 20 minuutin vuoroväli ruuhka-aikoina? Jotenkin epäilen kyllä. 10 min olisi hyvä jo senkin vuoksi, ettei aikatauluja tarvitsisi niin miettiä. Lisäksi olisi kiva, jos linjaa voisi käyttää myös viikonloppuisin.\nAnonyymi 17.1.2018 - 00:03\n26 lakkautetaan elokuussa, jolloin saatte Kalasatamaan linjat 50 ja 59, joista jälkimmäinen alkaa kulkea myös viikonloppuisin. Malttakaa siis hetki.\nHSL 16.1.2018 - 09:25\nHei, linjan vuoroväli on sidoksissa käytettävien bussien määrään. Mikäli kysyntä uutta reittiä kohtaa osoittautuu suureksi, luonnollisesti lisäämme tarvittaessa tarjontaa Kalasataman terveys- ja hyvinvointikeskukseen.\nReittioppilas 16.1.2018 - 03:18\nJos linjalle lisätään yksi auto, reitin voisi samalla siirtää Merihaan kautta ajettavaksi Haapaniemenkatua. Yksi toripysäkki Hakaniemessä riittänee.\nkaisa.tiitinen 15.1.2018 - 14:11\nLinja palvelisi paremmin yhä kasvaa Kalasataman aluetta, mikäli se kulkisi myös Junonkadun pysäkin kautta.\nHanna13 16.1.2018 - 19:25\nSamaa mieltä. Linja on Kalasatamassa tynkä ja palvelee vain osaa Kalasatamasta. Palvelisi asiakkaita paljon paremmin jos kulkisi Junonkadun ja Parrulaiturin kautta.


JYX - L'inessif finnois et ses équivalents français : étude du roman Hurmaava joukkoitsemurha par Arto Paasilinna et de sa traduction française Petits suicides entre amis par Anne Colin du Terrail\nL'inessif finnois et ses équivalents français : étude du roman Hurmaava joukkoitsemurha par Arto Paasilinna et de sa traduction française Petits suicides entre amis par Anne Colin du Terrail\nTutkimuksen aiheena on suomen kielen inessiivi ja sen ranskankieliset vastineet Arto Paasilinnan romaanissa Hurmaava joukkoitsemurha sekä sen ranskankielisessä käännöksessä Petits suicides entre amis, jonka on kääntänyt Anne Colin du Terrail. Suomenkielisestä romaanista on kerätty analysoitavaksi kaikki inessiivisijaiset ilmaisut, joita on kaikkiaan 1216, sekä ranskankielisestä romaanista näiden ilmaisujen vastineet. Inessiivisijaiset esiintymät on luokiteltu niiden merkityksen mukaan paikkaa tai tilaa, olotilaa, aikaa sekä tapaa, mittaa tai abstraktia suhdetta ilmaiseviin inessiiveihin. Paikkaa tai tilaa ilmaisevat inessiivit on edelleen jaettu joko paikkaa tai toimintaa, tilaisuutta sekä tilannetta ilmaiseviin inessiiveihin. Suurinta ryhmää edustavat paikkaa ilmaisevat inessiivit, joita aineistossa on 719. Kunkin ryhmän inessiivien ranskankieliset vastineet on jaettu prepositionaalisiin ja ei-prepositionaalisiin vastineisiin. Tuloksista selviää, että inessiivisijaisten ilmaisujen ranskankielisistä vastineista 711 (58,5%) on käännetty käyttäen prepositiota. Käytetyin prepositio on dans (230, 18,9%), toiseksi käytetyin à (207, 16,8%) kun taas prepositio en esiintyy vain 113 vastineessa (9,3%). Yleisin ei-prepositionaalinen vastine on verbi tai verbilauseke (10,7%). Loput vastineet on käännetty vaihtelevin tavoin esimerkiksi subjektina, adjektiivina tai erilaisin adverbein. Tämän tutkimuksen valossa voidaan todeta, että suomen kielen inessiivin ranskankieliset vastineet ovat useimmiten prepositionaalisia. Inessiivin eri merkitykset mahdollistavat paitsi prepositioiden dans, à sekä en, myös monien muiden prepositioiden käytön. Inessiivisijaisen ilmauksen merkitys vaikuttaa siihen, onko ilmaus luontevaa kääntää käyttäen prepositiota vai ei. Esimerkiksi aineistossa esiintyvistä olotilaa ilmaisevien inessiivien ranskankielisistä vastineista peräti 69,7% on käännetty ranskaan käyttämättä prepositiota. ...\nPaasilinna, Arto suomen kieli ranskan kieli prepositiot inessiivi käännökset\nLes équivalents français des genetivi possessivus, subiectivus et obiectivus du finnois : étude constrastive de quatre romans finnois et de leurs traductions françaises \nSmolander, Mari (2000)


Tahko vai Jymy? - Urheilu - Ilta-Sanomat\nTahko vai Jymy?\nJulkaistu: 7.9.2007 23:47\n- Tahko voittaa 3 2, Hyvinkään lukkari Riku Rantanen povaa.\n- Jymy voittaa, mutta en sano että 3 0 vai 3 2, Sotkamon ykkösvahti Jimi Heikkinen povaa.\nTänään miesten superpesiksen avausfinaalissa alkaa selvitä, kummalla ennustajaeukolla on tarkempi kristallipallo. Mutta yksi asia on varma: kultamitalistilta lähtee finaaliparta, saattaa lähteä jo hopeastakin.\n- Kyllä lähtee. Alkaa jo muutenkin olla niin rivon näköinen, Rantanen heittää.\n- Kyllä lähtee, lupaa myös Heikkinen, joka viime syksyllä Hiukan rantabileissä elvisteli aivan kaameassa karvassa.\nTällaista rataahan ne loppuotteluiden jälkihoidot tapaavat mennä vähän jokaisessa lajissa, miksei myös pesiksessä.\nNo vähän vakavammin, vaikka urheilu on leikkiä.\nHyvinkää lähtee finaaleihin suuren ja mahtavan Sotkamon haastajana. Tilastot, nuo mainiot emävalheet, tukevat taas kerran Sotkamon mestaruutta. Sotkamo ja Hyvinkää ovat kohdanneet finaaleissa kahdesti, 1992 ja 1996, ja molemmilla kerroilla Sotkamo on retuuttanut Hyvinkäätä 3 0.Ensimmäisellä kerralla veivattiin vielä vanhaa yhdeksää suoraa vuoroparia, eikä sen paremmin hyvinkääläisille käynyt jaksopeleissäkään: ei peliäkään, ei jaksoakaan.\nMillä ilveellä Sotkamo nyt kaatuu?\n- Tahko on tasapuolinen, yllätyksellinen, iloinen ja iskukykyinen porukka. Totta kai Sotkamoltakin löytyy heikot kohtansa. Ne kaivetaan esiin ja käytetään hyväksi. Todistamme, että ns. asiantuntijat ovat taas väärässä, Rantanen profetoi.\nMestaruuden puolustaja Sotkamo pääsee tietysti helpommalla: sen ei tarvitse kuin säilyttää viimevuotinen sijansa.\n- Ulkopelimme on kohdallaan. Joka paikkaa pelaa paras mahdollinen kaveri. Luotamme omanlaisiimme kotiutuksiin. Olemme pelanneet näitä pelejä vuosia ja tiedämme, mitä pitää tehdä. Mutta kaikki kunnia Tahkolle, sillä on kovia lyöjiä, Heikkinen puolestaan pyörittelee kaverusten keskinäisessä kehumiskerhossa.Loppuottelut alkavat tänään Sotkamossa ja jatkuvat sunnuntaina Hyvinkäällä.


Vuosisadan komeetta on täällä | Tieku.fi\nMarraskuun 28. päivänä tiedetään jo paljon enemmän! Tuolloin ISON-komeetta saavuttaa radallaan pisteen, joka on lähinnä Aurinkoa. Jo nyt ISON kiitää Aurinkokunnassa, ja pian siitä voi tulla vuosisadan komeetta, joka tanssii taivaalla monta kuukautta.\nISON on niin sanottu Aurinkoa hipova komeetta, eli se käy kiertoradallaan suhteellisen lähellä Aurinkoa. Lähituntuman aikana tutkijat tarkkailevat Auringon vaikutusta sen pyrstöön ja etsivät piirteitä, joista voisi ennustaa aurinkomyrskyjä.\nMarraskuun loppupuolella: ISON näkyy Vaa’an tähdistön suunnalla niin kirkkaana, että sen erottaa paljain silmin.\n28. marraskuuta: ISON saavuttaa perihelinsä eli kiertoratansa pisteen, joka on lähinnä Aurinkoa. Samalla se on Maasta nähtynä kirkkaimmillaan. Se saattaa erottua taivaalla jopa päiväsaikaan.\nJoulukuu ja tammikuu Jos ISON säilyy ehjänä kierroksesta Auringon ympäri, se näkyy pohjoisen pallonpuoliskon taivaalla varhain aamulla ja alkuillasta. Komeimmillaan se on joulukuun 10. päivän tienoilla. Sen pyrstö sojottaa kohti itää.\nLue lisää ISON-komeetasta ja tutkijoiden odotuksista\nLue Tieteen Kuvalehden artikkeli ISON-komeetasta ja siitä, millaisia tietoja tutkijat toivovat saavansa.\nEtkö ole vielä tilaaja? Katso tästä tarjoukset.\nTeemanumero: Matkalla Aurinkokunnassa\nLähde matkalle Aurinkokuntaan: tutustu kiviplaneettoihin, kaasujättiläisiin ja niissä riehuviin rajuihin myrskyihin.


Vedenalainen Islanti - smackthejack.net - kulttuuria ja viihdettä\nTuotanto: Ilkka Y.L. Matila / MRP Productions OY\nVedenalainen Islanti on Marko Röhrin kansainvälisesti palkittu luontoelokuva, joka on voittanut 13 festivaalipalkintoa ja sen esitysoikeudet on myyty yli kahteenkymmeneen maahan. Tämä elokuva oli heti alkujaan suunniteltu vientimarkkinoille ja kilpailemaan samalla viivalla eurooppalaisen luontodokumenttituotannon kanssa. Tämä näkyy elokuvan tuotantoarvoissa ja esimerkiksi siinä, että elokuvassa on kolme erikielistä ääniraitaa (suomeksi, ruotsiksi ja englanniksi) joista suomen ja ruotsinkieliset ovat 2.0 Stereo, kun taas englannin kielinen ääniraita on Dolby Digital 5.1.\nVedenalainen Islanti on hieman erikoinen elokuva, sillä sen kutsuminen dokumentiksi ei tee tarinan kerronalliselle puolelle oikeutta. Dokumentti seuraa nimeämättömän sukeltajan matkaa Islantiin ja hänen kaipuutaan saada vastauksia elämän ikuisiin kysymyksiin. Elokuva lähestyy Islantia samaan aikaan saagojen ja eddojen (runoelmien), kuin myös tavanomaisemman dokumentaarisen kerronnankin kautta.\nElokuvassa käsitellään niin Islannin merialueiden eksoottista ekologiaa kuin myös Islannin syntyäkin. Pääosassa on kuitenkin Islannin luonto ja näin elokuva tarjoaa erittäin pätevän tunnin mittaisen tietopaketin saaresta. DVD-siirto on hyvälaatuinen, siitä näkee että elokuva on alkujaan kuvattu 35mm filmille teatteriesitystä varten. Tämä elokuva on suosittelemisen arvoinen kaikille luontodokumentteja harrastaville.\nphotos copyright by MRP 1997


Taikakirjaimet: heinäkuuta 2018\nRaapustanut Raija / Taikakirjaimet klo 09:18 1 kommentti:\nRaapustanut Raija / Taikakirjaimet klo 15:57 1 kommentti:\nRaapustanut Raija / Taikakirjaimet klo 21:55 Ei kommentteja:\nRaapustanut Raija / Taikakirjaimet klo 08:41 4 kommenttia:\nRaapustanut Raija / Taikakirjaimet klo 19:57 Ei kommentteja:\nRaapustanut Raija / Taikakirjaimet klo 23:00 Ei kommentteja:\nHelsingin Science Fiction Seuran Tähtifantasia-palkinto vuonna 2017 julkaistulle parhaalle käännösteokselle on myönnetty David Michellin Luukelloille. Palkintoraati perustelee päätöstään mm.\n"Luukellot on oivallinen yhdistelmä urbaania fantasiaa, yliluonnollista mysteeriä ja perinteistä kaunokirjallisuutta. Teos ei jää paikoin raskaiden teemojensa vangiksi, vaan pysyy viihdyttävänä ja kiinnostavana loppuun asti."\nMinulla kirja on hankittuna, mutta sen lukeminen on vielä vaiheissa. Eiköhän se tule kuitenkin jossain vaiheessa luettua.\nMuut ehdolla olleet kirjat olivat:\nRaapustanut Raija / Taikakirjaimet klo 12:50 2 kommenttia:\nRaapustanut Raija / Taikakirjaimet klo 19:52 2 kommenttia:


Tuplasti terapiaa: Ihana kevätkurjenmiekka\nOnpas tämä kevätkurjenmiekka aivan ihana! Viime elokuussa teimme muurilla korotetun istutusalueen kasvarin viereen. Sen pääset katsomaan täältä Kiveä ja muuria kasvihuoneen ympärille\nIstutusalueeseen perennojen lisäksi laitoin syksyllä monenlaista kukkasipulia. Tuttuun tapaan en muista mitä kaikkea sinne hautasin, mutta näitä kevätkurjenmiekkoja odotin. Ja kylläpä ne ovat kauniita. Kiveys kasvarin ympärille valmistui vasta lokakuulla, joten täältä löydät syksyiset kuvat siitä Kasvihuoneen ympäristökin on valmis\nNyt on jo lähempänä ajatus siitä että kiveys saa kesäkukkaruukkuja!\nMeillä oli pahimmillaan lunta 90 cm. Tiedän sen koska meillä on tontin ympäri 120 cm korkea verkkoaita, ja siinä oli näkyvillä vain kolme ylintä ruudukkoa. Ihme ettei karvakorva karannut... se näkyvä aita taisi olla se kuuluisa psyykkinen este :D\nLumet ovat nyt jo miltei hävinneet. Takapihalla luiskekiveyksen päällä mihin putoaa katolta lumet on vielä kasa, samoin tontin toisella laidalla johon kolasimme lunta. Muutoin pääsen jo puutarhaa siistimään. Krookukset kohta poksahtaa :)\nMinulla alkoi kolmen päivän vapaat ja viikonloppuna lähdemme katsomaan Pohjois-Savoon onko mökkipuutarhan rinne jo sulana.\nPipo-otus 26 huhtikuuta, 2018\nNää on kyllä viehättäviä kukkia. :) Mulle tosin ihan uusia tuttavuuksia, nyt olen näihin törmännyt kun olen puutarhablogeja ahkerammin seuraillut. Vaikkakin äidillä näitä on joskus ollut, kuulemma. Emmää vaan muista, olin niin pieni, kun siinä kyseisessä pihapiirissä vielä asuttiin.\nPirjo 29 huhtikuuta, 2018\nJoo, ei minullakaan näitä ole aiemmin ollut :)\nAnni / Inkalilja Love 26 huhtikuuta, 2018\nTodella kauniit kevätkurjenmiekat! Minulla on myöhemmin kukkivia kurjenmiekkoja, mutta nämä aikaisemmat olisi kiva piristys kevätpenkkiin. Täytyykin muistaa syksyllä. Mukavaa viikonloppua😊\nNämä ovat tosi kivoja kevätkukkijoita!\nKatja 26 huhtikuuta, 2018\nKevätkurjenmiekat on kauniita, niitä pitää laittaa syksyllä lisää omana puutarhaan. Toivottavasti mökillä on kaikki hyvin.\nJep, näitä voisi olla enemmän :)\nMinna / Hiidenkiven puutarhassa 26 huhtikuuta, 2018\nKyllä ne vaan kauniisti kukkii. Meilläkin oli pahimmillaan 90cm lunta. Edelleenkin lunta on enemmän kuin pälvipaikkoja, mutta siitä se pikku hiljaa vähenee :)\nVauhdilla sulaa :)\nKruunuvuokko 26 huhtikuuta, 2018\nSirkku 26 huhtikuuta, 2018\nOn ne ihania! Juuri iltapäivällä kuvailin omiani ja niitä tulee näkymään myös omassa blogissani. Uusia tuttavuuksia,ihanan värisiä. En edelleenkään ole sinut oman kamerani kanssa, sinulla on niin upeita, tarkkoja kuvia. Täällä opetellaan:) Mukavaa mökkiviikonloppua!\nHarjoitus on parasta opettelua :)\nJuu, nämä ovat kauniita.\nHilu 27 huhtikuuta, 2018\nKauniita kukkia :) Mukavaa viikonloppua.\nSussi 27 huhtikuuta, 2018\nSatu 27 huhtikuuta, 2018\nIhanan intensiivinen väri ♥ Mullakin näitä joskus oli, mihin lie hävinneet..?\nJoo, joskus joku häviää. Nyt mökillä ei ollut yhtään lumikelloja...\nSirpa 27 huhtikuuta, 2018\nElmeri 27 huhtikuuta, 2018\nRakastan noita pikkuiiriksiä <3. Joka syksy pitää istuttaa niitä lisää.\nJoo, niin minunkin, jos muistan sitten syksyllä :)\nBetween 27 huhtikuuta, 2018\nKauniita! Omianikin kävin eilen kuvaamassa. Osa on vielä tiukasti nupussa.\nJospa ne viimeisetkin lumet pian teiltä sulaisivat. Mukavaa mökkiviikonloppua!\nSarin kotona 28 huhtikuuta, 2018\npioni 28 huhtikuuta, 2018\nMeillä on myös lunta vielä niissä kohdin, johon katolta ovat tippuneet, muutoin pääsee kohta jo haravoimaan:)\nIrikset ovat ihania, mullakin tuollaiset tummat kukkivat jo, vaaleista näkyy jo vähän väriä!\nMeillä paljastuu aika suttu, kun en juuri syksyllä siivonnut puutarhaa...\nTiiu/Puutarhahetki 28 huhtikuuta, 2018\nKauniit kevätkurjenmiekat! Meillä ovat vielä nupussa. Aurinkoista huhtikuun loppua!\nvaalean vihreää 28 huhtikuuta, 2018\nSuloiset kevätkurjenmiekat. Toivottavasti mökilläkin on jo kaikkea nähtävää.\nJoo, luonto ainakin. Ollaan siellä pohjoisempana, joten puutarha herää myöhemmin :)\nNila 29 huhtikuuta, 2018\nKauniit kevätkurjenmiekat. Minunkin pitää istuttaa niitä jossain vaiheessa . Hyvää Vappua.